
Comisario Trudy Hassel lo bai 
re-enforza Cuerpo Policial na St. 
Maarten 


Trudy Hassel ta bandona Ouerpo Pol icial 
pa bai traha na St. Maarten .P3.i„3 



Na november awor caso Fondo di Desaroyo 
Nobo San Nicolas lo tin un ‘‘Regie-Zitting” 



Accidente serio na 
Piedra Plat ayera mainta 

TABATA algun persona cu tabata pasa banda di e dam na Piedra Plat, a tuma di un trike 
cu tabata benta riba un hoben, y cu esaki tabata sangra masha hopi mes. Inmediatamente 
nan a avisa polis, kendenan a kita e trike for di riba e hoben y a avisa ambulance pa bin cu 
maximo urgencia.Tur esaki a sosode entre 8.30 y 9 or di mainta. Kico a pasa, no ta conoci 
oficialmente, pero tin tur indicacion cu e trike lo a bolter y a cai riba cabez di su chofer, cu e 
consecuencia di a herida su mes seriamente. El a ser hiba cu maximo urgencia pa hospital, 
unda el a keda interna. Di acuerdo cu informacionnan recibi, su situacion ta delicado. Den 
curso di awe lo haya mas noticia di e accidente aki. 

Corte a dicta fayo den caso di Carmen Nicolaas Williams 


AYERA Corte a dicta fayo den e caso 
cu Carmen Nicolaas Williams a cuminsa 
contra e decision tuma dor di Gobierno 
pa duna su retiro como medida disci- 
plinario. Un medida debi cu supuesta- 
mente e no a presenta na un cita cu 
dokter di control y esaki a pone cu e 
por traha normal. Mientras cu Carmen 
a kere cu ainda e ta traha mitar dia y AO 
mitar dia. 

E incidente aki ta algo cu a tuma lu- 
gar for di Juni, 2003 y niun momento 
despues di esey no a papia di nada cu e 
empleado riba e asunto aki sino te ora cu 
a dicidi pa dune su retiro e aña’ki. 
Normalmente tur luna e departamento 
unda cu e ta traha mester manda un 
lista di esnan cu ta AO. Den e caso di 


Williams, su nomber no tabata wordo 
manda, apesar cu e tabata trahando mi- 
tar dia so. Pues e Departamento tabata 
consciente cu ta mitar dia so e tabata 
trahando. 

A wordo sugeri cu el a engaña su doño 
di trabou, pero Corte ta bisa cu no tin 
indicacion di esaki tampoco. Su carta 
di 20 di juni, 2005 caminda e ta pidi pa 
un otro horacio, no por wordo cataloga 
como engaño tampoco. 

Corte a dal Gobierno riba su mannan 
bisando cu e organizacion no tabata tin 
su cosnan na ordo pa loke ta e proce- 
dura ora cu personanan ta keda malo 
na cas. BGD a pone Carmen AO sin cu 
e departamento unda cu e tabata traha 
tabata na altura di dje, of cu nan a note. 


Pues tur e tempo ey e Dienst tampoco 
a delibera cu BGD riba e situacion aki 
di Carmen. Y e Dienst no a haci nada 
tampoco pa reintegra Carmen den e 
proceso laboral. 

E manera con cosnan ta sosode na e 
Dienst tambe ta causa hopi pregunta, 
segun Corte. Dor di no pone Carmen 
mes na altura cu e ta bon pa traha, como 
consecuencia di no a presenta na un cita, 
no a dune chens pa e defende su mes. 

E otro pregunta ta ki ora of na ki mo- 
mento a haci e procedura administrativo 
pa hinca Carmen como AG den e sistema 
di BGD.. Otro aspecto remarcabel ta cu 
casi un aña despues cu supuestamente 
Carmen a wordo declara AG, BGD ta 


pidi pa haci un test di sanger.. Otro cos 
remarcabel ta cu BGD niun momento a 
mira of haya necesario pa tuma contacto 
cu Carmen ora cu cada seis luna (mitar 
aña) e tabata entrega carta di specialista 
cu ta pidi pa prolonga su AO. Y tampoco 
a aserca e Departamento unda cu Car- 
men ta traha riba e asunto aki. Mas ainda 
pasobra supuestamente BGD a declare 
AG caba. 

Di otro banda Corte ta señala cu niun 
momento a keda demostra cu Carmen 
tabata na altura cu el a wordo declara 
AG. Pues e tabata bou di e pensamento 
cu e ta mitar dia AO ainda. 

Cu BGD a keda pasivo den henter e asun- 
to aki, no por culpa Carmen di dje. Pesey 
e decision pa retira ta wordo anula. 


Di acuerdo cu Ministerio Publico 


Dianan 21 y 22 di november awor caso Fondo di 
Desaroyo Nobo San Nicolas lo tin un “Regie-Zitting” 


TRATAMENTO di e caso penal di e 
caso conoci como Fondo di Desaroyo 
Nobo San Nicolas lo continua dianan 
21 y 22 di november awor, di acuerdo 
cu un comunicado di parti di Ministerio 
Publico. 

Riba e dos dianan menciona, lo tin un 
asina yama “Regie-Zitting”, loke kier 
men cu riba e dos fechanana menciona, 


lo keda dicidi con lo bai sigui trata e 
caso penal aki. Kier men tratamento 
di contenido di e caso penal mes, lo no 
tuma lugar riba e fechanan 21 y 22 di 
november awor. 

Manera ta conoci, a cuminsa trata e 
caso penal aki dia 17 dy 18 di februari 
na 2005, cu a keda suspendi, ora cu de- 
fensa a pidi Huez pa scucha un cantidad 


grandi di testigo y tambe a pidi pa otro 
raport di expertonan riba contrato y 
proyectonan di construccion. 

E proceso di tendemento di testigo, a 
keda cla na november aña pasa y mien- 
tras tanto na principio di e luna aki, a 
haya e raport di e expertonan, manera 
pidi. 


Den e caso aki tin un total di 17 sospecho- 
so, segun Ministerio Publico, cu ta 6 
contratista, 3 colaborador di e tempo ei 
Planbureau, 2 ex Minister y 6 colabora- 
dor na Departamento di Finanza. 

E cargonan penal cu tin contra e 
sospechosonan aki ta e.o. falsificacion 
di documento, malversacion, soborno y 
violacion di lei di contabilidad di 1989. 


Trudy 


Hassel ta bandona Cuemo Policial di 
Aruba v lo traha na Sint Maarten 


TITULAR di Husticia, Rudy Croes a 
comenta cu el a firma un tipo di proto- 
col na Hulanda cu su colega di Antiyas 
Hulandes, David Dick. Den esaki a pone 
cu lo laga Cuerponan di Polis di e islanan 
traha mas profundo y mas eficiente. 
Recientemente a presta, den un forma di 
cooperacion entre Antiyas Hulandes, 8 
persona di e team di aresto cu a bai haci 
un trabao grandi cu nan team di aresto. 
Den e protocol tambe a bin cu lo bin cu 
un opleiding instituut hunto, es decir, ta 
bai prepara p’e kadernan mas halto di 
Cuerpo Policial na nos region mes, aki lo 
percura pa Suriname tambe bin aserca 
p’asina ora cuminza cu e Opleidingsplan, 
un parti di e modules ta keda duna na 
Aruba, otronan na Antiyas y otronan na 
Suriname, p’asina yega na hendenan 


riba unl5ase di Bachelor Degree y Master 
Degree, segun splicacion ayera di Min- 
ister Rudy Croes den un conferencia di 
prensa. Den e cooperacion aki a firma 
un protocol diamars ultimo, unda cu 
Aruba lo pone na disposicion di Antiyas 
sra. Trudy Hassel. Comisario Trudy Has- 
sel lo bai ta staciona na Sint Maarten, 
specialmente riba asunto di imigracion 
caminda e lo keda encarga cune pa un 
periodo di 5 aña por lo menos. Minister 
Rudy Croes a comenta cu e carera di 
Trudy Hassel ta uno grandi. Despues 
cu e tabata traha na Departamento di 
Personal, el a bai Hulanda, Nederlandse 
Politie Academie y ei el a gradua como 
Inspector di Polis. Hassel a bolbe Aruba 
y a crece den su carera te cu awe cu e ta 
funciona como Comisario di Asuntonan 
General. Titular di Husticia ta desea 


Trudy Hassel tur clase di exito den su 
reto nobo. Despues, den futuro si e kier 
regresa Aruba, e lo haya un funcion 
similar den Gobierno. Hassel lo keda 
den servicio di Cuerpo Policial di Aruba 
p’e proximo 8 lunanan, te ora e cumpli 
su 25 añanan di servicio. Esaki lo wordo 
verreken cu Aruba pa su pensioen. 
Despues di esaki Trudy Hassel lo drenta 
den servicio di Antiyas Hulandes, pero 
den forma di BBVD, esta sin entrada 
na Aruba y e dia cu e kier bolbe, e lo 
bolbe den un funcion similar na Aruba. 
N’e momento aki no lo busca hende pa 
remplaza Trudy Hassel den su funcion 
den Cuerpo Policial y su trabou lo worde 
reparti bou di e Comisarionan existente. 
Nos di AWEMainta, sa cu for di ultimo 
incidente cu Comisario Hassel a haya 
su mes aden, unda tin un denuncia haci 


contra su persona, pero tambe cu Hassel 
a bin ta forma un obstaculo pa funciona- 
mento di Alto Comisario Peter de Witte, 
internamente a keda discuti unda lo por 
traslada Comisario Hassel. Di acuerdo cu 
nos informacionnan, a pensa pa nombre 
como Director di KIA, loke el a nenga, 
como Comisario di Landsrecherche, 
pero ya Ministerio di Husticia, tin otro 
candidato p’e funcion ei y a pensa tambe 
riba e posicion di Hefe di Seguridad Na- 
cional, pero tambe Prome Minister Nel 
Oduber como Minister di Husticia, Rudy 
Croes no kier esaki. Pesei a habri e po- 
sibilidad di mand’e St. Maarten, ya den 
pasado caba mesun Trudy Hassel a bai 
solicita caba serca Minister David Dick, 
anto ambos mandatario a haya otro den 
loke ta ser describi aki’riba, cu lo manda 
Trudy Hassel pa St. Maarten. 

Fraccion di AVP a entrega un mocion 


Fraccion di MEP di otro banda ta bira lomba pa proteccion di piscadornan 


DIALUNA ultimo durante di tratamen- 
to di presupuesto di Minister Marisol 
Lopez-Tromp, fraccion di AVP a entrega 
un mocion cu lo a segura e piscador- 
nan di Waf Chikito di Playa loke nan 
tin na e momentonan aki. E mocion lo 
tawata un proteccion pa e piscadornan 
si e planan di e comerciante (sr. Neme) 
sigui manera cu e tin intencion. Adi- 
cionalmente e mocion aki lo a protehe 
e piscadornan tambe for di e carta cu 
e comerciante a haya for di Minister 
Marisol Lopez-Tromp. Den e carta, Sra. 
Lopez-Tromp, ta duna e comerciante 
e opcion pa apodera su mes di e pier, 
incluyendo e awa y e beach banda di 
dje. Mas leu ainda, e comerciante aki 
tin den su poder un otro carta di A.P.A. 
N.V. (cu ta resorta bou di Minister Bri- 
esen) cu tambe ta diacuerdo cu planan 
di sr. Neme. Den un entrevista cu varios 
medionan di prensa, sr. Neme a segura 
cu e tin mas documentacion cu lo segura 
su compania (The Pier N.V.) e opcion 
ariba propiedadnan na Schoenerhaven, 
of manera e ta conosi den pueblo, Waf 
Chikito di Playa. 

Pa partido AVP, ta totalmente inaccepta- 
bel, cu un comerciante por apodera su 
mes di un pier cu pa generacionan a 


wordo utilisa pa piscadornan.. E pier 
aki, banda di ta fuente di entrada pa hopi 
famia di Rancho y vecindario, tambe ta 
forma parti integral di e caracter his- 
torico di e bario di Rancho y e pueblo 
humilde y noble di e piscadornan en 
general. 

Banda di tur e hechonan aki, mester 
remarca tabe cu Waf Chikito ta un di e 
ultimo lugarnan cu botonan di piscador 
por busca refugio durante di mal tempo. 
Como cu e waf ta protehi naturalmente 
pa e rif y e structura di e waf mes, hopi 
piscador di tur parti di Aruba, ta usa e 
waf aki pa e proteccion cu e ta ofrece. 
Mirando tur e hechonan aki, partido AVP 
ta kere cu ta hopi importante pa parla- 
mento duna e piscadornan e proteccion 
cu nan merece y nan mester. Mirando 
cu e comerciante ta segura cu e tin mas 
documentacion, ta hopi importante pa e 
piscadornan ta bon prepara y cu sosten 
di parlamento. 

E mocion di fraccion di AVP a pidi lo 
siguiente: 


E mocion a wordo sosteni pa tur fraccion 
den parlamento, cu excepcion notable 
di e fraccion di MEP. E ta un desapunto 
pa tuma nota di e hecho cu partido MEP 
ta laga piscadornan na caya y ta habri 
caminda pa comerciantenan por hasi y 
deshasi cu propiedad di pueblo. E ta bi- 
rando mas y mas evidente cu patrimonio 
di pueblo no ta algo cu fraccion di MEP, 
ni gobierno di MEP ta considera sagrado. 
E ultimo 6 añanan a wordo caracterisa 
pa dunamento indiscriminadamente di 
terenonan na hendenan cu simplemente 
tawata contribuidor di campaña politico 
of campañadornan, sin importa cu e 
terenonan ta forma parti di herencia 
social y historico di nos pais. 

Partido AVP ta lamenta e actitud aki di 
fraccion di MEP y ta hasi un apelacion na 
un y tur cu tin nos pueblo, nos historia y 
herencia na pecho, pa tuma nota di tur 
e abusonan di poder aki, pasobra nos 
historia y herencia no ta na venta! Pat- 
rimonio di pais Aruba no tin prijs. 



“Pa desaproba e decision y e carta aki di Minister di Enseñanza, Asuntonan So- 
cial y Infrastructura y ta urgi e Minister pa hala aden e carta fecha 14 December 
2006 y notifica APA cu e waf chiquito ta keda pa uso y beheer dor di e 
piscadornan.” 


Colega Minister Lee mes ta stimula hobennan pa dropout 


DURANTE tratamento Minister Lopez- 
Tromp a trece dilanti cu e un di motibo 
cu mucha ta stop di bai scol y no caba 
scol ta cu nan ta bai traha. Minister 
Lopez-Tromp mester baha e cantidad 
di dropout. Mester stimula pa e hoben 
keda na scol. Esaki ta loke kier logra. 
Manera MPA ya a trece dilanti ley di 


leerplicht ta un di e hermentnan cu lo 
obliga e mucha keda na scol. E ora nan 
no ta riba caya. 

Awo cu Minister a trese dilanti cu un di 
e motibo di dropout ta cu e hoben ta bai 
traha, ta masha straño cu e ora Minister 
Lee ta bin cu un ley pa salario minimo 
pa hoben di 14 aña. E ley aki ta bai sti- 


mula pa hoben bai traha. Ora un hoben 
a cuminsa traha e ora nos por ta sigur cu 
e hoben nunca lo bai scol mas. Pasobra 
ora e hoben ta custumbra cu placa y 
asina por cumpra loke e kier, e lo no kier 
entrega e placa pa bai studia. 

Asina pueblo por mira cu gobierno di 
MEP tin maneho contradictorio. Mi- 


nister Lopez-Tromp a bisa cu e lo sigi 
cu e ley di leerplicht cu lo yuda frena 
dropouts. Pero di otro banda Minister 
Lee lo stimula e hoben pa dropout di 
scol. Asina ta imposibel pa soluciona 
nos problemanan social si dos Minister 
tin maneho contradictorio. Esaki ta 
“dweilen met de kraan open”. 



WAKE UP WITH A KING MUFFIN 


Try one of these NEW flavors 


Banana Nut 
Chocolate Chip 
Wild Blueberry 


This offer is for limited time only 
at Burger King Aruba. BBO not included 

E Plan di Mehoracion di KPA lo enfoca hopi riba profesionalizacion 


Maneho, liderazgo, integridad y comunicacion lo ta partinan 



ALTO Comisario di Polis, Peter de 
Witte a bisa cu esaki ta un momento 
importante pa Aruba, ya cu dialuna e 
entrega e ‘Verbeter Plan, bouwen op de 
werkelijkheid’ na Minister di Asuntonan 
General y di Husticia y cu diamars a haya 


aprobacion 
p’esaki. 
Dunando in- 
for macion 
riba e plan, 
de Witte a 
bisa cu e base 
p’esaki t’e pro- 
tocol firma 20 
di september 
2006 entre 
Ministernan 
diArubayHu- 
landa. 

Danki n’e pro- 
tocol aki Peter 
de Witte tin e 
funcion actual 
y tambe a bin 
cu 3 procesad- 
viseurs pa KPA 
como tambe 
un secretario 
cu a forma e 
base pa e con- 
cepto di Plan 
diMehoracion 
cu a wordo acorda p’e management team 
di KPA y cu awor despues di aprobacion 
por wordo ehecuta. 

De Witte ta bisa cu durante ultimo añan- 
an no tabatin un unidad como Cuerpo di 


Polis, cu tabatin diferente parti dentro di 
e cuerpo y dor di esei no tabatin unidad 
den maneho. Tambe cu e tabata un poco 
apart di comunidad y Ministerio Publico 
y cu tabata mas bezig cu su mes. 

Dor di esei posiblemente e tabatin un 
imagen menos positivo. Tambe a bin na 
cla despues di 3 audit cu tin poco confi- 
anza den e organizacion, den e maneho 
di e organizacion, tin un falta di infor- 
macion di management p.e. no tin un 
sistema di personal automatiza. Tambe 
debi na e ‘pay zorg’ pa basta tempo a 
wordo evalua demasiado abao y esaki a 
conduci na demotivacion y descontento 
entre personal di KPA. 

Esaki ta globalmente e imagen cu a 
bin afor di e investigacionnan y cu lo 
kier cambia esaki den transcurso di 
proximo añanan. Cuerpo Policial kier 
ta un organizacion confiabel y integro 
den e realizacion di nan tarea legal riba 
tereno di investigacion, control y ayudo, 
dunando calidad pa combati criminali- 
dad, mantencion di orden publico, ta 
responsabel pa e seguridad y trankilidad 
na Aruba. 

Kier haci esaki, desaroyando nan mes 
mas profesionalmente organizatoria- 
mente y den contenido. Y esaki nan lo 
kier hacie den un forma integral y mara 
na un distrito cu e barioregisseurs. Cuido 


escencial den esaki 

policial mara un distrito ta un punto cu a 
cuminsa den e reorganizacion. Esaki ta 
algo cu KPA ta kere sagradamente aden, 
segun Peter de Witte, caminda ta serca 
di e ciudadanonan, caminda e polis ta 
conocenan y e hendenan ta conoce. 
Mas aleu, e ta bisa cu mester wak e pen- 
samento di publico, pasobra e postnan 
di bario ora a wordo habri, e hendenan 
a kere cu e bario regisseur mester ta 
eyden 24 ora pa dia, cual no ta asina. E 
barioregisseur mester ta den bario y tin 
contacto cu e hendenan di bario y mester 
establece citanan. 

Kier haci esaki ‘informatiegestuurd’ ca- 
minda cu informatie gestuurde politie ta 
bira un fenomeno nobo. Esaki ta encera 
cu tur informacion ta yega na un punto y 
aki e ta wordo analiza y traha riba dje, pa 
despues debolbe esaki n’e coleganan. 
Pa loke ta trata profesionalizacion, de 
Witte a bisa cu esaki ta consisti di 4 
parti. Maneho, liderazgo, integridad 
y comunicacion. Esaki t’e puntonan 
den cual KPA lo kier inverti hopi den e 
proximo añanan. 

Banda di esakinan tin algun punto cu 
kier mehora den cuadro di medionan. 
Esaki ta varia di un centrale post ca- 
minda lo kier desaroya mas den cuadro 
di medionan y material pa hacie mas 
moderno pa cuadra cu temponan di 
awe. 


RED a logra pa muchanan cu handicap 
fisico haya sosten financiero cu nan merece 


UN grupo lubida den nos comunidad t’e 
muchanan cu handicap fisico. Ta existi 
un fundacion p’esnan cu handicap fisico, 
pero e ta conta esnan di 18 aña pariba. 
Esei ta Funari cu ta haci un excelente 
trabao. 

Ora un famia tin un mucha cu handicap 
fisico e ta ripara cu na Aruba no tin 
yudanza. Hasta e ta wordo conseha: 
Bai Corsow of Hulanda, pasobra na 
Aruba no tin nada. Nos ta contento cu 
tin facilidad pa muchanan cu handicap 
mental, pero no tin nada pa muchanan 
cu handicap fisico. 

E famia cu dicidi di keda Aruba ta hay’e 
confronta cu hopi gasto extra. AZV no 
ta cubri e gastonan aki. E muchanan aki 
mester di diferente sesion di fisioterapia 
pa siman, pero AZV ta cubri uno so. 
AZV no ta paga ergotherapie, cu ta hopi 


importante pa un mucha cu handicap 
fisico. Otro instrumentonan manera 
stulnan special of stul di w.c., mesanan 
special, etc. no ta keda cubri pa AZV. 
Tampoco AZV ta financia un rolstoel 
electrico, cu ta fundamental p’e much- 
anan aki no keda un lugar so. No tin 
facilidadnan p’e muchanan aki na scol 
of na centronan den nan barrio. 

T’e famia mes mester cubri tur e gas- 
tonan extra aki. Nan mes mester paga 
extra terapia, renoba nan cas pa facilita e 
calidad di bida di e mucha, busca un auto 
unda por bai rolstoel, berdaderamente 
gastonan astronomico. Pesei fraccion 
di RED a presenta den e reunion di 
tratamento di presupuesto di Minister di 
Asunto Social e siguiente mocion: 

“Tumando na cuenta cu Aruba conoce 


un cantidad relativamente chikito di 
mucha cu handicap fisico; 

Tumando na cuenta cu nunca a existi 
practicamente algun tipo di asistencia 
di Gobierno pa famia di e muchanan aki 
den forma di aparato tecnico pa alivia 
nan bida di un of otro manera y tampoco 
a ofrece facilidad pa un carera escolar; 
Tumando na cuenta cu Gobierno di 
Aruba a firma e Declaracion Universal 
di Mucha, cu ta obliga un pais di tuma 
na serio derecho di mucha irespecto su 
capacidadnan fisico y/of mental; 

Ta disidi pa urgi Gobierno di duna asis- 
tencia financiero n’e famianan aki cu ya 
ta carga un peso hopi grandi p’e cuido 
special di e mucha cu handicap fisico”. 

E mocion aki a keda aproba y Minister di 
Asunto Social, drs. Marisol Lopez-Tromp 
a duna sosten tambe n’e causa aki. E 


Minister a reconoce cu tin un bashi p’e 
famianan aki y partido RED ta spera cu 
pronto e famianan humilde na prome 
lugar cuminza ricibi yudanza. 

Awor ta Gobierno mester haci e pre- 
paracionnan pa ehecuta e mocion aki. 
Partido RED ta spera cu pronto e fami- 
anan cu muchanan cu handicap fisico 
por ricibi yudanza y sinti cu nan no ta 
bandona mas. 



Nos e-mail: 


noticia@awemainta.com 


Tel: 583-1400 
Fax: 583-1444 

















AWEMainla I Diahuebs 20 di September 2007 


Local I 5 



fisico. Sigur esaki lo yuda baha 
gastonan di AZV. Finalmente e 
ta beneficia nos imagen como 
destino turistico. E ta pas den 
turismo den aventura cu ta 

Mocion di RED na fabor di caminda pa bicicleta aproba 

FRACCION di RED a trata e topico di move riba caminda sin ningun peliger. cierto oranan. Muchanan y hobennan un efecto positivo riba e estado di medio 


caminda di bicicleta den sala di Parla- 
mento. E mocion na favor di un caminda 
pa bicicleta a keda aproba unanimam- 
ente. A logra convence e parlamenta- 
rionan cu e proyecto aki ta na interes 
di nos comunidad ora tur ciclista por 


Un caminda asina por sirbi tambe pa 
jogging, canamento y lo bira un espacio 
di recreacion importante. 

Ademas un proyecto asina por alivia e 
situacion di trafico na scolnan durante 


por usa bicicleta y bira mas indepen- 
diente den nan transporte, pero tambe 
adultonan por usa esaki pa bai trabao. 
Esaki lo beneficia e famianan humilde 
cu no tin auto. Tambe lo e beneficia nos 
medio ambiente, menos uso di auto tin 


ambiente. 

Un di e beneficionan mas grandi ta cu 
core bicicleta ta baha stres y ta aumenta 
e estado di salud. E topico di obesidad 
ta na ordo di dia. Esaki ta un manera 
concreto pa stimula movecion 


This advertisement is only valid at Kooyman Amba. 


'•CMI 


birando mas popular. Y lo juda 
promociona nos isla como un 
destino unda e turista moderno 
ta haya un bon infrastructura pa 
bicicleta. 


E hecho cu tur parlamentario 
a bai di acuerdo cu e mocion y 
cu e minister di infrastructura 
a sostene e idea positivo aki 
ta duna animo na fraccion di 
RED pa sigui traha na biene- 
star di pueblo di Aruba. Asina 
nos ta cumpli cu nos programa 
electoral 2005: “mester crea ca- 
minda pa bicicleta na diferente 
sitio pa nos poblacion por move 
mas riba bicicleta, sin cu esaki ta 
un peliger den trafico”. RED ta 
cumpliendo cu loke e a priminti 
durante campaña electoral. 



HOTLINE 

733-8477 


Pigicel 

Spera Mas. Hanja Mas. 

Lider di AVP, nr. Mike Eman ta na Roma: 

Atendiendo reunion di top lidernan Cristian Democrata Internacional 



FOR di dia 19 pa 21 di september 2007 ta tuma lugar 
na Roma, Italia e top di lidernan Cristian Democrata 
Internacional cu ta afilia cu e organisacion internacio- 
nal di Cristianan Democrata, IDC. 

Lider di AVP, mr. Mike Eman lo tey hunto cu e lidernan 
di partidonan Cristian Democrata di rond di mundo. 
E instituto prestigioso IDC a worde presidi entre otro 
pa ex Presidente di Spaña, Jose Maria Aznar. 

Durante e cumbre na Roma lo eligi un Presidente y 
Vice-Presidente nobo di IDC. Actualmente e organisa- 
cion ta worde presidi dor di Pier Ferdinando Casini cu 
tabata Presidente di e Parlamento di Italia. 

E reunion na Roma ta den un sesion special di IDC ca- 
minda e lidernan di e partidonan Cristian Democrata 
lo topa pa intercambia pensamento riba desaroyonan 
internacional y nacional den luz di crea un mihor 
calidad di bida den tur e paisnan caminda partidonan 
Cristian Democrata ta activo politicamente. E prome 
sesion ta cuminsa cu pre-reunionan di e lidernan di 
diferente continente. 

Diarason 19 di september e lidernan di partidonan 
Cristian Democrata di America ta topa den un pre- 
reunion pa stipula e puntonan di prioridad cu cual lo 
atende e top di IDC. 

E reunion di tur lidernan hunto lo tuma lugar diahuebs 
20 di september. 

E reunion lo habri cu informe di Presidente actual di 
IDC, Pier Ferdinando Casini y e Secretario Ehecutivo. 
Parti hopi importante di e cumbre aki t’e discusion y 
aprobacion di e Documento Ideologico y eleccion di e 
Presidente y Vice Presidente nobo di IDC. 

Lider di AVP, mr. Mike Eman den un corto tempo cu 
e ta den politica a haya un lugar hopi prominente y 


respeta entre e lidernan Cristian Democrata 
den mundo. Tanto cu lidernan Cristian 
Democrata di Europa como di America mr. 

Mike Eman a desaroya un relacion cu a co- 
secha hopi respet, admiracion y amistad. 

Di lider Cristian Democrata Presidente Fe- 
lipe Calderon (PAN) na Mexico pa Prome 
Minister JanPeterBalkenende (CDA) diHu- 
landa e lider di AVP, mr. Mike Eman, apesar 
di ta bin di un isla chiquito, a gana respet y 
simpatia pa su pensamentonan firmemente 
ancra den e principionan social-cristian. 

E mundo Cristian Democrata ta admira 
y respeta e forma con mr. Mike Eman a 
desaroya relacionnan internacional den e 
mundo Cristian Democrata cu e ta pone 
na servicio na mehora y profundisa e plata- 
forma politico di su partido y ta yuda na 
desaroya y forma e dirigentenan politico pa 
futuro. E vision global cu Eman tin pa su isla 
buscando relacionnan mas grandi manera 
lasonan special cu Union Europeo ta indicacion di un 
lider cu miras cu ta cruza frontera. 

Mr. Mike Eman su conviccion cu mester tin un bon 
balance entre e desaroyo economico y esun social hu- 
manitario ta haci’e un politico Cristian Democrata y di 
centro cu ta practica e fundamentonan di e ideologia 
di centro cu ta pone e ser humano, su famia, su bario, 
su comunidad central. 

Presidente di ODCA, Manuel Espino cu ta Presidente 
tambe di partido PAN di Mexico a puntra lider di AVP, 
mr. Mike Eman pa tuma un posicion prominente den 
e programa ideologico di Cristianan Democrata den 
region. 


E concepto di profundisacion di vision politico na un 
forma profesional y acento riba formacion di dirigen- 
tenan manera AVP ta haci den relacion cu e hala cien- 
tifico di CDA ta locual Espino kier pa Eman promove 
den region. 

Mihor vision y politiconan mas forma ta garantia pa 
un mihor calidad di gobernacion y maneho politico pa 
un pais. Esaki Cristianan Democrata kier sostene otro 
aden den un forma structura. 

Durante e top di Cristiannan Democrata na Roma lo tin 
tambe un programa protocolario cu ta inclui recepcion 
na e Palacio del Quirinale ofreci dor di Presidente di 
Republica Italiano, Presidente Giorgio Napolitano. 


Despues di a bisa cu e edificio traha pa Gabinete Eman no ta sirbi 


Awor Rudy Croes lo use p'e mesun 
meta inicial: Rehabilitacion di 
chollernan problematico 


MINISTER di Husticia, Rudy Croes a 
comenta cu Gobierno anterior a traha 
pafor di KIA un choller detentie cen- 
ter, pero cu su Gobierno no ta yame 
asina. Esaki lo bira un lugar pa ayudo 
di esnan cu tin problema di adiccion. 
Den e centro aki e chollernan lo wordo 
yuda y guai eynan y idea ta cu sr. 
Rudolf de Kort a caba su estudio di 
master y ta bolbiendo Aruba pa traha 
den esaki. 

E edificio ey, cu anteriormente e pro- 
pio Minister Rudy Croes a bisa cu no 
ta sirbi awor, despues di 6 aña, e ta 
bira bisa cu si, cu e si ta sirbi pa e fin 


cu Gabinete Eman a trahe. 

Segun Minister Croes, kizas a tarda 
mucho hopi pa tuma decision, pero 
e lo wordo usa pa esaki. De Kort lo 
bai tuma e promer 10 adictonan cu ta 
mas problematico, lo kitanan for di 
riba caya. EI lo traha cu nan y ora e ta 
asina leu e mesun lOnan aki lo yude 
pa trese otronan paden. 

Unico cos ta cu e lOnan aki lo mester 
bai haya un tipo di entrada y aki Min- 
ister Croes ta menciona cu lo mester 
yega na un protocol cu comercio cu e 
hendenan aki por sali for di eiden cura 
y rehabilita pa haya un trabao. 

Pa paga pnma di bo seguro 

A. F. Aponte 

di auto, bida. candela, etc., 

den un solo paketeyden termino mensual favorabel. 

Insurance Brokers N.V. 

Tanki Leendert 293 

Tel: 5874228 

NOS ta na bo Servicio . 

26 anja na bo servicio 


Pasando nan diasabra na lanna 


Professional Pest Control cu 
un limpieza di playa 


E aña aki, pa nan proyecto co- 
munitario anual, Professional 
Pest Control su miembronan 
di gerencia y empleadonan a 
opta pa tene un limpieza di 
playa. Den añanan anterior e 


compania a duna un man na 
algun di e scolnan di Aruba, 
haciendo limpi y dunando 
e edificionan un capa nobo 
di verf. Tambe e compania a 
dedica sumanan considerabel 


na e drechamento di un cas 
di anciano. E aña aki, un di 
e playanan preferi di Aruba, 
entre Surfside y Wilhelmina 
Park, a beneficia di un bon 
cuido, den forma di un limp- 



Airport Branch 
lo ta será diasabra 
22 di september, 2007 
respetando e fecha 
hudieuw Yom Kippur. 


CMB 


CARIBBEAN MERCANTILE BANK N.V. 



ieza extensivo. 

“E medio ambiente cu nos ta 
biba aden,” segun Director 
Gerente Anthony Wever, “ta 
hunga un rol hopi importante 
den e balornan y standardnan 
na Professional Pest Control. 
Cu esaki den mente tur nos 
empleadonan a participa den 
e limpieza; empleadonan tam- 
be a wordo encurasha pa trece 


nan miembronan di famia y 
amigonan pa duna un man.” 
E resultado tabata un playa 
bunita y limpi y un cantidad 
significante di saco yena cu 
sushi. Na final di e limpieza 
tur e empleadonan di Profes- 
sional Pest Control a celebra 
un trabou bon haci cu algun 
coi bebe y un lunch special 
riba e beach. 

E siman aki ta Siman di Screening 

Quota Club 20 aña ta conscientisando riba 
importancia di cuido di nos oido 


E aña aki Quota International 
of Aruba ta cumpli 20 aña di 
existencia pero tambe ta di 
20 bes cu Quota ta organisa 
un siman den cu ta enfatisa e 
importancia pa screen oido di 
un y tur den nos comunidad. 
Sra. Suzy Maduro, Presidente 
di Quota Club di ta suma- 
mente contento cu tur e miem- 
bronan di Quota International 
kendenan boluntariamente ta 
duna nan tempo na trabounan 
p’asina conscientisa e comuni- 
dad di e importancia pa yuda 
esnan cu problema di oido y 
habla, pero tambe na mes mo- 
mento p’esnan cu tin nan oido 
ainda pa cuida esaki tambe. 

E aña aki na luna di februari 
a cuminsa screen e oido di e 
babynan recien naci na Hospi- 
tal, esaki caba ta un logro hopi 
grandi conhuntamente cu Wit 
Gele Kruis y otro instancianan 
cu a patrocina e proyecto im- 
portante aki. 

“Nos ta biba riba un isla di hopi 
entrenimento. Constante- 
mente tin celebracionnan, 
fiesta, conciertonan y nos 
hendenan no ta paga tino riba 
e daño cu por causa ora nan ta 
expone nan mes na hopi boro- 
to of musica duro. E perdida 
di oido ta uno permanente y 
unabes bo perde esaki bo no 
ta haya esaki mas.”, asina sra. 
Suzy Maduro a bisa. 

E aña aki e Comite di Servi- 
cio bao liderazgo di sra. Ivy 
Simon, ta cla caba cu tur pre- 
paracion necesario pa haci e 
siman di screening di oido uno 
exitoso. 

Sra. Ivy Simon a expresa cu 
pe ta un gran honor pa ta 
encarga e aña aki como Di- 
rectora di Servicio di Quota di 
Aruba pa coordina e siman di 
conscientisacion pa nos cuida 
nos oido. 

E siman di 24 pa 28 di septem- 
ber lo tuma lugar e acostumb- 


rado screening di oido special 
patrocina pa Quota Interna- 
tional of Aruba y FEPO. 

“E aña aki nos kier a enfoca 
riba e hobennan. E hoben- 
nan t’esnan cu mayoria bes 
ta wordo expone na boroto y 
sonidonan na altitudnan hopi 
halto cu por tin dañonan per- 
manente despues di tempo. 
Nos por pensa riba e sonido 
di musica na conciertonan, 
pero tambe den discoteca y ac- 
tividadnan pa hubentud. Nos 
a invita e Humphrey Obispa 
ganador absoluto di e evento 
Sparkling Tour 2007 pa bira 
e prome persona cu lo haci 
e test di oido dialuna 24 di 
september, proximo ora nos 
cuminsa cu e siman di screen- 
ing aki.”, asina sra. Ivy Simon 
a expresa. 

Otro gruponan tambe a wordo 
invita e aña aki p.e. e hoben- 
nan cu ta participa den e 
deporte di dragracing. Un 
deporte cu ta creciente rond 
mundo y aki na Aruba ya 
tin hopi club y fanatico cu 
ta participa activamente cu 
esaki. Esnan cu ta traha den 
e sonido di e motornan aki 
tambe mester ta consciente 
pa nan cuida nan oido pasobra 
ora bo ta exponi n’e sonido aki 
pa largo tempo e por tin causa 
riba e perdida di oido na un 
edad mas hoben cu normal. 

E Siman di Screening ya ta 
practicamente yen ya cu e 
grupo di hoben a schedule nan 
mes p’e screening caba y nos ta 
mira cu nos lo bai tin un bon 
resultado y mas importante di 
tur cu nos ta haci comunidad 
consciente pa nan cuida nan 
oido. 

Tin algun lugar ainda habri y 
nos ta pidi pa yama e oficina 
di FEPO p’asina haci bo cita pa 
e test di oido. 

Si cualkier persona ta desea di 



haci un test cualkier otro ora, 
nan por haci esaki na FEPO, 
pues lo ta bon pa haci esaki ya 
bo tin un idea con salud e oido 
ta. Durante di siman Quota 
International of Aruba lo ta 
publicando varios articulo 
interesante tambe encuanto di 
e efecto cu varios aparatonan 
y tecnologia di sonido tin riba 
nos oido diario. 

Quota di Aruba ta spera cu 
un y tur acudi n’e Siman di 
Screening di Oido y corda 
riba e importancia di cuida 
nos oido. 

Bo tabata sa? 

Bo kier pidi algo for di internet y mester 
un adres na Merca? 

Bo no tin credit card? 

"Your Connexion" ta haci'e posibel 
p'abo! Bira miembro y Your Connexion 
ta bo adres personal na Merca y bo por 
ricibi tur bo pedidonan facil, liher y di e 
manera mas economico na Aruba. 



Y CLI-L- CcLLLLCri^tcL 


J 

o 

I 




o 

s 


Solamente 

.00 



pa ana 


Bishita nos pagina di internet na 

www.your-connexion.com 

pa mas informacion of yama nos 
na Merca; (786) 281-2408 
na Aruba: 749-7669/Margrietstraat 3 

bo no tin credit card, manda nos un email na 
orders@your-connexion.com cu bo datonan personal 


Celebracion 

di 

Spantenbier 

na 

La Coiina 

TIERRA del Sol Aruba Resort, 
Spa & Country Club a celebra 
un ocasion feliz siman pasa, e 
yegada di e punto mas halto di 
construccion di un cas grandi 
den e tereno di La Colina, e 
comunidad planea su area resi- 
dencial exclusivo. 

Dr. Nihad Owaid, di Brooklyn 
NY, tabatin e placer distinto di 
hisa e bandera Arubiano na e 
sitio di construccion di su cas, 
ya cu nan a yega e punto mas 
halto, e dak. 

E ora ey el a spuit cerbes riba e 
dak, un tradicion cu nos conoce 
na Aruba como Spantenbier, y 
a treat e ekipo di construccion 
di Geerman Construction cu 
cerbesnan Heineken frieu y 
pasapalonan, como parti di e 
celebracion oficial. 

Dr. Owaid por ser mira akinan 
cu Representante di e Comu- 
nidad Otmar Ponse, e ekipo 
di construccion y algun di su 
bicinjanan di Tierra del Sol. 
Tierra Del Sol Aruba Resort, 
Spa & Country Club ta ofrece 
un cantidad di oportunidad 
excelente di real estate, con- 
struyendo y bendiendo condo- 
minionan luhoso como tambe 
casnan pa famia, terenoan y 
re-benta, for di e oficina di Real 
Estate na Las Rocas 18A. 

Plan di Mehoracion lo trece cambionan grandi Cuerpo Policial 


MINISTER Rudy Croes durante conferencia di prensa 
a informa cu t’asina leu cu dialuna tabatin presentacion 
di e ‘Verbeter Plan’ (Plan di Mehoracion) pa Cuerpo 
Policial. E proceso di cambio a cuminsa ora a firma e 
protocol: “Unda nos ta bai cu nos Cuerpo Policial”. 
Despues di esaki a tuma den servicio e Alto Comisario 
nobo, Peter de Witte, hunto cune a bin e ‘weerbaarhe- 
idsonderzoek’ di Forensic Services Caribbean na 2006. 
Tambe tin e ‘evaluatie onderzoek op hoofdlijnen’ di Cu- 
erpo Policial cu ta trata di e reorganizacion cu mester a 
tuma lugar. A laga CAD haci un estudio di e situacion 
financiero. Esakinan hunto a conduci n’e momento 
cu ta bin accion pa “unda nos ta bai”, cual ta parti di e 
Plan di Mehoracion di nos Cuerpo Policial. 

Ta trata di un raport basta profundo, caminda lo elabo- 
ra riba e temanan di cultura, comunicacion, integridad 
y leadership (guia) p’asina realiza e cambionan grandi 
cu mester keda haci. Minister Rudy Croes a menciona 
cu tin 3 punto pa tene cuenta cu nan. 

1. Asuntonan di personal, kiermen e retrasonan di 
posicion huridico di personal di Cuerpo Policial mester 
wordo drecha p’e ta up to date. Procedimentonan pa 
haci e parti di inversion financiero posibel, pero tambe 
lo bin cu introduccion di metodonan nobo pa haci e 
trabao na Cuerpo Policial mas eficiente y eficaz unda lo 
pone hopi atencion riba e capacidad di e management. 
Lo tin un persona nobo cu lo bin ainda, cual Minister 
el a prefera di no menciona su nomber ainda. Si el a 
bisa cu el a duna su nomber caba na Alto Comisario, 
y Minister ta considera cu e lo bira un persona hopi 
interesante p’e management team di Cuerpo Policial 
p’asina e wordo envolvi den tur loke ta bai pasa. 
Tambe e titular di Husticia a bisa cu maneho riba per- 
sonal mester sigui; e automatizacion y updating di e 
personal tambe mester tuma lugar. Informacion di e 
organizacion nobo lo keda presenta unda lo mira con 
den practica e por cambia segun e cantidad di hende 
cu tin n’e momentonan aki. 

Lo bin tambe e desaroyo di un sistematica fiho p’asina 
por traha riba ciclonan di maneho mihor unda lo tene 
cuenta cu e ciclo di presupuesto, pero tambe e maneho 
di informacion pa haci e sistema fiho mas eficiente. Lo 
tin un plan di opleiding, tambe lo haci e procedura di 
seleccion mas estricto, tambe lo tin e mandato finan- 
ciero pa Alto Comisario lo bira un tiki mas espacioso 


p’asina e mes por tuma decisionnan den e ramo aki 
den cierto caso. 

Lo optimaliza tambe e parti di seguridad fisico di e 
edificionan di Cuerpo Policial. 

2. Speerpuntbedrijfsvoering y speerpunthandhaving. 
Aki Minister kiermen cu tin cu bai integra e parti di e 
diferente proyect teams den un solo uniform. Tambe ta 
bin e mehoracion di e imagen di e servicio uniforma. 
Igualmente ampliacion di e tareanan pa surveillance 
dienst. Lo mira tambe con den un forma creativo ta bai 
yena tur e puestonan vacante pa servicio uniforma. Lo 
evalua unda cu ta posibel e structura di comando ora 
di accidente/incidentenan grandi. Tambe lo bin cu 
introduccion y ehecucion di un concepto p’e Chef van 
Dienst unda cu esaki ta necesario. 

E structuranan existente ta bai keda presenta den 
draaiboek p’asina haci esaki mihor. Tambe lo bin cu 
mas motivacion den e bario regienan den Cuerpo 
Policial. Igualmente lo bin cu e introduccion den fase 
di un concepto di ‘informatie gestuurde politie’ den e 
servicio uniforma. Tambe tin e speerpunt opsporing, 
esaki ta desaroya un vision, un structura p’e recherche 
team, mehora e cooperacion di comunicacion cu tin 
aworaki cu Ministerio Publico. 

Ancra den forma structural e maneho pa e justitieel- 
beleidsoverleg. Prepara y mantene un bista total di e 
opsporingszaken cu ta andando. Alcanza un termino 
cu ora entrega un procesverbal pa e no tarda mucho, 
esaki mester keda palabra cu Ministerio Publico. 
Eleva e calidad di e procesverbal. Uniforma e recherche 
processen dentro di Cuerpo Policial. 

E organizacion mester haya un structura 
di overleg periodico cu e partnernan mas 
importante den investigacion. E recherch- 
enan den un forma uniforme ta keda guia 
p’e trabao wordo haci. 

3. E eindregie, cu ta cai bao di responsabili- 
dad di Alto Comisario mes, mester recupera 
e confianza den e funcionamento di Cuerpo 
Policial unda e imagen di polis ta keda sal- 
vaguardia interna y externamente. 

Desaroya e concientizacion di tur hende pa 
traha den un forma mas integro. 

Realiza un forma di screening mas adecua. 

Desaroyo di un maneho caminda hendenan 


cu ta entrega cosnan na Cuerpo Policial keda den e 
forma mas integro posibel cu no por privilegia hende 
of cu hendenan por tin influencia riba e maneho. 

Lo bin un un tipo di investigacion pa yega na pro- 
cedimento y procesonan cu ta percupa cu cosnan cu 
a pasa den pasado den Cuerpo Policial cu no ta bon, 
keda coregi. 

E posicion real di Cuerpo Policial den e sistema di 
gobernacion. Percura pa tin un maneho, un uniforme, 
un unidad den e maneho di Cuerpo Policial, pero 
tambe con ta traha cune pafor. Mester tin un forma di 
cooperacion structural entre e partners cu KPA. 

Esaki ta loke a wordo presenta diamars na Conseho 
di Minister y a keda aproba tambe, segun Minister di 
Husticia Rudy Croes a informa. 

Dentro di poco 911 lo ta un entidad riba su mes 

Polis, bombero y ambulans no lo tin central mas 


NA maart 2003 a anuncia e servicio di 911 cu 
a wordo aloca temporalmente na servicio di 
Bombero, pa despues e bira un entidad cu no lo 
cai bai di bombero, polis of ambulans pasobra 
tur 3 tin otro interes y tarea, pero si nan mester 
traha hunto. Minister Rudy Croes a informa cu 
ta asina leu caminda cu el a pidi sr. Jaime Lacle 
pa bin na su disposicion unda cu el lo bai setup 
den un forma profesional, ya cu a pesar cu 911 
ta funciona caba, e no a funciona manera cu 
kier ainda. 

Idea ta pa, mirando e kerntakenanalyse cu ta bisa 


cu Gobierno tin hopi hende di mas, usa e perso- 
nanan cu ta den overtolligheidspool pa yuda haci 
e trabao aki. Loke e personanan aki mester haci 
ta solamente pasa e screening di integridad. 
Ora ta asina leu, 911 lo bira e unico central cu tin. 
Esey kiermen cu polis no lo keda cu su central, 
tampoco bombero ni ambulans. 911 lo bin hunto 
cu e radar y commando center den caso cu algo 
por pasa.E entidad nobo aki lo bai percura pa tur 
e servicio di informacion drenta eynan y dje e ta 
bai pa e respectivo departamentonan pa asina 
haci un trabao mas grandi. 

Liigar; Parking lot di poetkantoor Oranjestad 

TicketETian ta Afl. 5^' pa una y lo indui un Bnack & un soft drink 
Tickets ta oljtenibel. rni [jG](U'S 0 

Den preparacion p’e Business Forum otro 
aña, lo tin un seminario awe 


AWE mainta lo tin un press- 
briefing di un seminario cu lo 
tuma lugar proximamente na 
Aruba. 

ESAKI lo tuma lugar awe 
mainta na Westin Hotel unda 
lo atende e topico: “Pre-Forum 
Seminar: Moving Forward 
Together”, cu lo tuma luga 
awe for di 9 am pa 5 pm, como 
preparación p’e di 9 ACS Busi- 
ness Forum of the Greater Ca- 
ribbean, cual lo tuma luga na 
Aruba na september 2008. 

Presente awe mainta lo tei 
Ministro di Finanzas y Asunto 
Economico, Departamento di 
Relacion Exterior, Camara di 
Comercio, Departamento di 
Asunto Economico, Comercio 
y Industria y SETAR 

Na 1994 a funda Asosacion di 


Estado di Caribe (ACS) y e pais- 
nan cu ta cai den e contexto 
di “Caribe” segun e tratado di 
ACS ta Mexico, tur e paisnan 
Centro Americano, Colombia, 
Venezuela, sigui p’e costa di 
Caribe te Guyana Frances y tur 
isla di Caribe. 

Meta di ACS e.o. ta pa mehora 
cooperación y interaccion en- 
tre e paisnan di region, sobre- 
pasa barera di idioma, mehora 
transportación y ta mihor pre- 
para pa desaster natural. 

Na september 2008, Aruba lo 
tin e oportunidad pa organisa 
e di 9 Business Forum of the 
Greater Caribbean. 

E Business Forum a bira un 
evento anual y ta sirbi e prop- 
osito pa trece comercio di e re- 
gion Caribense hunto durante 


algun dia pa den e ambiente di 
e foro haci comercio. 

Como parti di e promocion pa 
mehora e Business Forum of 
the Greater Caribbean, Aruba 
lo tene, entre e paisnan miem- 
bro di ACS, un seminario awe. 

Den e seminario e partici- 
pantenan e.o. lo intercambia 
ideanan pa haci e encuentro- 
nan di Business Forum den 
futuro mas exitoso y pa trece 
mihor practica y ideanan con 
pa stimula e comercio intra 
regional. 



noticia@awemalnfa.com 


Tel: 583-1400 
Fax: 583-1444 


Plan di Mehoracion di Polis tambe lo 
enfoca riba cuitura reorganisatorio 

PETER de Witte, Alto Comisario di Polis a comenta cu den e 
Plan di Mehoracion di Cuerpo Policial lo tin un parti dedica na 
e cultura organisatorio. Aki den no ta mira atras sino mas bien 
ta wak ki tipo di cultura organisatorio lo ta deseabel. 

Aki den a wordo describi e.o. un bon empleado publico. Tambe 
cu kier crea un ambiente labora sigur, pa asina esnan cu ta labora 
por haci nan trabao tambe na un forma profesional. 

Conferencia antidroga dia 26 
y 27 di november na Aruba 

RUDY Croes, Minister di Husticia a informa cu tin un conferencia 
antidroga. Esaki ta e di dos cu ta keda organiza pa continente 
americano. 

ESAKI lo tuma lugar dia 26 y 27 di november na Aruba mes. 
Promer cu e conferencia aki lo tin uno di e Ministernan cu lo sigui 
despues pa e conferencia aki cu lo ta uno mas di expertonan. 



Banco di Caribe N.V Vondellaan 31. Tel: 5232000 / 5232234, Fax: 5832422 


No ta exigi pa ta ciiente total di Banco di Caribe N.V. 
Exclustvamente nae 4 car dealers nan aki 


A 

Mu 


RUCAR 

mOMOTIVE j 


Topcar 


Ultimate 

Automoblles 

$ 


I V 


pa financiamento di auto nobo 

17 augustus - 30 september 2007 

infD'TliniGMBffi!™ 



Otro Banco** 

Awo* 

Scopo 

Suma di 

1 mensual na . 

1 mensual na . 

un Tatat dl 

Prestamo 

pa moximo 5 anja 

1 9%flat 1 

1 4.9%flat 1 


26,000 

1 604 1 

1 519 1 

5,100 

30,000 

' 725 ' 

' 623 ‘ 

6,120 

35,000 

1 846 1 

1 726 1 

7,200 

40,000 

' 967 1 

' 830 ' 

8,220 

45,000 

1 1,088 1 

1 934 1 

9,240 

50,000 

' 1,208 1 

APR 15.75% 

' 1,038 ' 

* APR 9.00 % 

10,200 


Lokual bo tin mester: 


Rijbewijs valido 
m ultimo 2 payslip 
carta di trabou 


Suma no ta IncHjl seguro y comishon. 

Mester cumpli cu tur corxStlon po firxarxilamento dl Bonco di Coribe N.V. 

Xpresa bo mes 


noticia@awemainta.com 

Tur comunicado o remetido cu ser manda pa AWEMainta mester inclui 
nomber, fam y number di telefon dl e remltente. 

AWEMalnta ta keda cu e derecho reducl of edlta esaklnan pa publlcaclon. 


The fitnots 


SABIONAN a siña nos cu den natu- 
ralesa un especie por sobrevivi si su 
miembronan ta “fit” den e naturalesa 
y asina por funciona na interes di e 
especie. Esnan cu no ta fit, cu tempo 
naturalesa ta laga nan disparce. 

Na Aruba, nos a interferi asina tanto 
tempo cu e naturalesa politico cu con- 
tra di tur logica y sintido di rason, nos a 
laga nace, crece y desaroya un especie 
di politiconan cu berdaderamente 
mester a disparce for di e esenario 
hopi tempo caba. Artificialmente nan 
ta wordo mantene, alimenta, tolera, y 
ayuda pa por sobrevivi. 

Nos por jamanan “the fitnots”. Mien- 
tras cu den naturalesa e “fitnots” lo 
a disparce di mes, na Aruba, otro ta e 
realidad: 

Aki, e “fitnots” no solamente ta sobre- 
vivi, pero tambe ta florece, y multipica 
den e ambiente fértil cu nos a crea. 
Aki, e “fitnots” cu a huramenta pa 
defende e constitucion y mantene ley, 
enberdad ta viola of ta wordo yuda pa 
viola esakinan. 

Aki, e “fitnots” cu a hanja e responsabil- 
idad pa cuida propiedad di pueblo, ta 
asumi cu e esaki ta di nan pa malgasta 


y dishasi di dje segun nan antoho sin 
duna cuenta na ningun. 

Aki, mientras e “fitnots” a priminti pa 
semper actua eticamente y cu decen- 
cia, en berdad ta braza actitudnan y 
practicanan cu den cualqier cultura 
of sociedad ta wordo califica como 
engañoso, inetica, y totalmente repu- 
diable. 

Aki, mientras cu e especie di “fitnots” 
ta pretende di traha na defensa di e 
“digno pueblo” y di “baranca stima”, 
nan definicion di ken por wordo enclui 
den “digno pueblo” y “baranca stima”, 
gradualmente a mengua te cu awor 
ta inclui solamente nan mes y esnan 
directamente den nan cura di cas. 

Aunque e especie di politiconan aki lo 
no tin ningun chens pa sobrevivi den 
un esenario normal, nos tin miedo 
of duele di nan, nos ta dispensa nan 
erornan, nan violacion di leynan y di 
moralidad y nos ta ofrece nan protec- 
cion y cuido. 

Tambe nos ta permiti nan sigui bati 
riba pecho y elogia nan gran logronan 
pa e pueblo. 

Aunque cu e especie di politiconan 
aki lo no sobrevivi den un ambiente 
normal, nan ta demanda no solamente 


e derecho pa sobrevivi, pero tambe 
e derecho di proteccion di nan stu- 
pidesnan, e derecho pa enrikese nan 
mes, e derecho di wordo laga na paz 
y e derecho di yama tur esnan cu ta 
lanza critica riba nan actuación como 
enemigo di pueblo. 

Y finalmente, nan ta demanda e 
derecho di wordo recompensa cu plaka 
di pueblo manera un rey, awor y den 
edad avanza pa nan servicio i esfuer- 
sonan incomparable pa pueblo. 

Ta bisto cu un systema a desaroya den 
cual sobrevivencia di “fitnots” ta parce 
algo normal. Awor nos tin un especie 
di “fitnots” den posicionan poderoso, 
pero cu no ta capabel di reconoce of 
corregi nan fayonan y cu ni tampoco ta 
inclina ni interesa pa cambia e unico 
systema den cual nan tin speranza pa 
keda existi politicamente. 

Tambe loke ta bisto ta, ta cu e poder di 
traha leynan y di selectivamente ignora 
of kibra nan segun ta conviniente, e 
politiconan aki a pone e poblacion 
di e isla den un estado di esclavitud, 
unda a keda poco opcion pa e pueblo 
cu ta traha duro den silencio pa trece 
mas entradanan pa e “fitnots” por sigui 
malgasta. 


Esnan cu ta trata di vocifera nan des- 
gusto, ta wordo corrumpi pa logra 
nan silencio of simplemente persigui 
y castiga. 

Mester ta claro cu e situacion aki no 
por sigui sin limite, pasobra naturalesa 
tin e tendencia di crea su mes solucion. 
Historia ta siña nos cu ora un pueblo 
tin di carga un peso mucho halto pa 
un grupo so por goza, y ora e pueblo 
ey ta wordo trata sin decencia, ta sinti 
su mes insegur y sin poder, y como 
esclavo, lo yega un punto cu e pueblo, 
di naturalesa lo reacciona pa trese 
cambionan ni maske cuanto pena lo 
wordo causa. 

Pesey, lo ta bon pa esnan cu ta alimenta 
e “fitnots” of cu ta wordo alimenta 
door di e “fitnots”, studia algo di his- 
toria humano, pa haya sa con serca nos 
poblacion realmente por ta pa trese 
correccionan natural, ni maske con 
halto e prijs ta. 

Quizas, e ora ey nan por haya e curashi 
y e sabiduria pa hasi cambio necesario 
prome cu cambio wordo impone riba 
nan. 

Lamentablemente, e “fitnots” no a 
demonstra di tin ni curashi ni sabi- 
dun'a. 




Segun MPA: aunque a priminti di corregi 

Minister Lopez a baha presupuesto di IPA cu 2 miyon florin 

Monica Kock di MPA kier pa garantisa suficiente maestro pa IPA 


ORA lesa e presupuesto di 
Minister Lopez-Tromp, MPA a 
nota cu e presupuesto di IPA a 
baha cu 2 miyon florin. 

E presupuesto a baha di 9 
miyon pa 7 miyon. Como 
splicacion Minister a duna 
cu e suma ta abou pasobra a 
hasi “een te lage raming den 
e salarissen.” Dus un eror. 
Minister lo bin cu un nota 
di wijziging. Pero riba pre- 
gunta di MPA over di esaki 
Minister tin completamente 
un otro contesta cu ta e pre- 


supuesto di IPA ta 2 miyon 
menos pasobra e resultado 
di 2006 tabata mas abou y 
cu a bezuinig. 

Loke Minister ta trese dilanti 
no ta berdad. Pasobra realidad 
ta cu e cifranan real di 2006 no 
tabata mas abao. E cifranan cu 
Minister mes ta duna pa aña 
2006 ta Afl. 9,164.319 ( 9 mi- 
yon). Kier men e suma cu Mi- 
nister ta aloca diAfl.7.454.600 
no ta realistico. 


MPA ta di opinion cu nos ma- 
estranan ta esencial pa nos 
enseñansa y nos muchanan. 
Maestronan ta fundamental 
pa nos educacion. Minister 
tambe sa esaki. MPA ta referi 
na e speech di Minister cu a 
wordu lesa dor di sra. Tromp 
na apertura di aña di IPA. 

Mes importante aire ta pa un 
para, 

Mes importante awa ta pa un 
pisca 

Mes importante un maestro 
ta pa un mucha y pa nos ense- 
ñansa. 


Mirando esaki ta esencial pa 
duna sosten na IPA pa asina 
garantisa cu nos tin suficiente 
maestro pa educa nos much- 
anan. 

Ora Minister a duna e nota di 
wijziging, parlamentario Mo- 
nica Kock a haya un sopresa, 
Minister no a corregi manera 
a splica cu e lo haci sigun su 
Memorie. IPA no ta menciona 
den e lista y lo no ricibi mas 
placa. Minister Lopez-Tromp 
no tin vision. MPA a reclama 
atrobe pa di dos biaha pa no 



Monica Kock 


corta e presupuesto di IPA cu 
2 miyon. Pero Minister no a 
coregi esaki manera e a duna 
di conoce den su Memorie van 
Toelichting. Pa MPA meastra 
si ta conta. Nos si sa cu nan ta 
mes importante manera aire 

Segun Greenspan 

Chávez no por 
los di Merca 



MlJf GOED NEDERLANDS 



Voor meer informatie; 

Bel op: 5881911 of 

e-mail: info@adviesbureauintop.com 


Deze cursus leert je de Nederlandse taal op 
de juiste manier te gebruiken. 

Een vlotgeschreven tekst kost je geen hoofd- 
brekens meer. Ook je spelling en je stijl 
worden onder handen genomen. 

Aanvangsdatum: 03 oktober 2007 



Adviesbureau InTop 


START MET ONS... EINDIG MET SUCCES! 


HIGHLIGHTS ARUBAANS 
ARBEIDSRECHT 

Op 02 oktober 2007 verzorgt Adviesbureau 
InTop Bedrijfsopleiding en Training een 23 uur 
durende cursus met als onderwerp 
Arubaans Arbeidsrecht. 

Geintercsseerdcn gelieve contact op te 
nemen met Jeanine Solagnier op nummcr: 

5881911 


e-mail: info@adviesbureauintop.com 


Adviesbureau InTop 



Hugo Chavez 


E ex president di Reserva 
Federal, Alan Greenspan, ta 
sostene cu president Hugo 
Chávez ta siguiendo, na Ven- 
ezuela, e politica di Robert 
Mugabe cu a destrui e econo- 
mia di Zimbabwe, y e sa cu lo 
ta costoso pa e ‘los’ di Merca. 
Den su buki nobo “E era di 
Turbulencia: Aventuranan di 
un mundo nobo” cu a sali den 
librerianan dialuna anochi, 
Greenspan ta bisa cu Mugabe, 
president di Zimbabwe desde 
1987, a priminti y entrega, na 
su siguidornan, propiedadnan 
confisca cu e doño nobonan 
no tabata sa con pa admini- 
stra. “E produccion di alimen- 
to a colaps, cual a requeri hopi 
importacion. E entrada di im- 
puesto a baha drásticamente, 
obligando Mugabe pa imprimi 
placa pa financia su gobierno. 
E hiper-inflación ta destru- 
yendo e sector social. Un di 
e economfanan africano mas 
exitoso ta worde destrui”. 
Greenspan, cu a dirigi Re- 
serva Federal pa 19 aña, en- 
tre 1987 y 2006, ta bisa cu 
Chávez, elegi president na 
1999, “ta siguiendo e ehempel 
di Mugabe”.E’la comenta cu e 
industria petrolero venezola- 
no, cu “un tempo tabata e or- 
guyo di Venezuela” ta worde 
“dorna y politiza” y cu e nivel 
esencial di mantenimento di e 
camponan petrolero “a baha 
drásticamente ora e’la reem- 
plaza mayon'a di e técniconan 
no pobtico di e empresa esta- 
tal pa su partidarionan”. 


“Esey a causa pérdidanan per- 
manente di varios centenar di 
mil di bari pa dfa di e capaci- 
dad productivo”, Greenspan a 
agrega. “E produccion vene- 
zolano di crudo a baha di un 
promedio di 3,2 miyon bari pa 
dfa na 2000 pa 2,4 miyon na 
principio di 2007”. 
Greenspan ta dedica capftu- 
lo 17 di su buki na “Latino 
América y e populismo”, den 
cual no unicamente e ta papia 
di Chavez, pero tambe di e 
dificultadnan argentino y su 
encuentronan cu economista- 
nan manera e brasilero Pedro 
Malan, e mexicano Pedro 
Aspe y e argentino Domingo 
Cavallo. 

E ta sostene cu Chavez, cu tin 
un politica cu por hiba cual- 
quier otro nacion na quiebra, 
ta “un afortunado” conside- 
rando cu desde su eleccion e 


demanda mundial pa crudo a 
cuadruplica, loque practica- 
mente a sirbié di salbabida. 
Venezuela por tin e reserva- 
nan mas grandi di mundo, 
pero petroleo no tin valor “a 
menos cu por crea un econo- 
mia pa extraé”, Greenspana 
bisa. 

E ta scirbi cu pa sostene su ac- 
tual posicion pobtico, Chávez 
ta enfrenta “un importante 
dilema”. 

“Dos tercera parti di e ingre- 
sonan di petroleo di su pais ta 
bin di exportacion pa Merca. 
Lo ta hopi costoso pa Vene- 
zuela los di su cliente mayor, 
pasobra e ta produci mas parti 
e crudo pisa cu ta requeri e 
capacidad di refinerianan 
mericano”. 

Greenspan a menciona e po- 
sibilidad di cu Chávez lo por 
desvia e petroleo venezolano 
pa Asia, manera e president 
[venezolano] a ofrece na 
varios ocasion, pero e ta co- 
menta cu e maniobra aki lo 
sali hopi costoso. 

“Prijsnan mas halto, claro, lo 
duna Chávez mas capacidad 
pa absorbe e costonan extra. 
Pero acoplando su influencia 
di compra den exterior y su 
apoyo politico na cas, e ta 
gradual- y iremediablemante 
marando su futuro politico 
na e prijs di petroleo. E tin 
necesidad di prijsnan halto di 
petroleo pa sobrebibi. Quizas 
fortuna lo no sigui hari cuné 
pa semper. 



Alan Greenspan 

OJ. Simpson ta liber bao fianza 

E no por sali di Merca 



DESPUES di un acuerdo 
entre Ministerio Publico y 
abogadonan di defensa, e ex 
astro di futbol mericano O. J. 
Simpson a worde laga den 
libertad bao fianza, despues 
di a worde acusa formal- 
mente di 11 delito, - siete 
grave, incluyendo secues- 
tro - pa robo di articulonan 
deportivo cu supuestamente 
e’la comete cu arma den 
un localidad di un hotel y 
casino. 

O.J. Simpson a worde de- 
teni diadomingo, sospecha 
di agresion y robo cu arma 
mortal, y ayera e’la recupera 
libertad, despues di paga 
un fianza di 125,000 dolar, 
danki na un acuerdo entre e 
fiscal di distrito di condado 
di Clark, David Roger, y e 
abogado defensor. Simpson, 
cu por worde condena na 
cadena perpetua si e worde 
haya culpabel, a worde acusa 
hunto cu otro cuater suheto 
di quiebro den un kamber 
di Palace Station y robo di 
articulonan deportivo di 
dos coleccionista. Simp- 
son mester bolbe presenta 
den corte dia 17 di october 
venidero. Mientras tanto, 
e no ta permiti di bandona 
suelo mericano, aunque si 
e por bolbe na su residencia 
na Miami. 

De acuerdo cu e acusacion- 


nan, Simpson y e otro suhet- 
onan a bai e kamber di hotel 
cu e pretexto di negocia 
cu esnan cu tabata tin e 
articulonan. Una vez den e 
kamber, Simpson a impedi 
un di e coleccionistanan pa 
yama autoridad cu su telefon 
celular “rancando esaki for 
di man di Bruce Fromong”, 
mientras un of mas di su 
acompañantenan tabata 
apunta Fromong cu arma, 
of por lo menos tabata tin e 
arma visibel, e documento 
a señala. 

E acusacion no ta specifica 
cual di e hombernan tabata 
tin arma. 

Otro dos suheto cu a worde 
menciona den e acusacion, 
Walter Alexander y Clarence 
Stewart, a worde deteni y 
despues laga den libertad. 
Mas anochi, autoridadnan a 
informa di e detencion di Mi- 
chael McClinton, di 49 aña 
y residente di Las Vegas, cu 
polis ta considera un “pieza 
clave” di e supuesto robo. 
McClinton a entrega su mes 
na polis di Las Vegas, autori- 
dadnan local a informa. 

Un di e detenidonan hunto 
cu Simpson, Alexander, di 
46 aña, a bisa diamars cu e 
discusion den e kamber di 
hotel por tabata un trampa 
y cu e’la haya sospechoso cu 
e comerciante di e articulo- 


nan deportivo cu Simpson 
a horta, a graba e incidente 
riba un audio casette. 

“Pami e cos aki ta hole tram- 
pa”, Alexander a bisa den 
e programa di ABC “Good 
Morning America”. E’la in- 
dica cu Simpson a presenta 
na e luga cu e intención di 
recupera articulonan cu ta 
pertenece na dje, despues 
di a ricibi un yamada di e 
comerciante. 

“E’la kere cu e tabata bai rec- 
lama su propio pertenenci- 
anan”, Alexander a afirma. 
Un di e coleccionistanan 
cu tabata den e kamber, 
Fromong, a papia publica- 
mente di e incidente dialuna 
y a bisa cu Simpson y un 
grupo di homber a drenta e 
hotel “manera un comando 
militar”. 

Dialuna anochi, Fromong a 
haya un stroke y tabata den 
condicion delicado, segun un 
vocero di Centro Médico Ce- 
dars-Sinai di Los Angeles. 



Tel; 583-1400 
Fax; 583-1444 


Parlamentarionan mericano 
ta aproba ayudo pa doñonan 
di vivienda 



parlamento 


E Camara di Representante a aproba un plan pa amplia e apoyo 
federal na creditonan di inmeuble, cu e speranza di yuda pa e 
doñonan di vivienda cu tin problema no mester desaloha nan 
cas. A pesar di protestanan di Cas Blanco, e gobierno republi- 
cano di president George W. Bush y e legisladornan democrata, 
nan a asumi un postura conciliador buscando pa resolve nan 
diferencianan. 

E iniciativa a worde aproba diamars cu 348 contra 72 voto den 
Camara di Representante. 

E ta permiti cu e Departamento Federal di Vivienda, cu ta sigu- 
ra creditonan riba inmueble pa personanan di recurso limita y 
mediano, ta respalda e fiansanan refinancia pa decena di mil di 
mericano cu no por a cumpli cu nan pago pa motibo di e aumento 
diinteres. 

Brian Montgomery, sub-ministro di Desaroyo Urbano y Vivienda, 
cu ta encabeza e administracion di e materia, a bisa cu e ley ta 
permiti cu mas di 200,000 doño di cas, di ken nan fiansa ta exclui 
di apoyo federal, lo por worde apoya pa e agencia. 

“Esaki ta un dia historico”, Montgomery a bisa prensa despues 
di e votacion. E’la añadi cu e gobierno di Bush ta sigui preocupa 
pa provisionnan specifico, principalmente pa e limitenan mas 
halto den e deuda di inmueble cu por worde sigura pa e agencia, 
te na 729.750 dolar den areanan di gastonan halto, compara cu 
e cifra actual di 362.000 dolar. 

Pero Montgomery a añadi: “mi ta optimista di cu nos ta resolve e 
diferencianan ey” mientras e ley ta avansa den Congreso. 

FARC ta ofrece Chávez pa facilita 
un reunión cu Tirofijo 



E gueriya colombiano FARC, a 
ofrece president di Venezuela, 
Hugo Chávez, mediador pa 
un intercambio humanitario 
di 45 rehen pa 500 rebelde 
deteni, pa facilita un reunión 
na Colombia cu nan maximo 
lider, Manuel Marulanda, 
alias Tirofijo.E mandatario 
a lesa dos carta na televisión 
estatal di Venezuela (VTV), 
un scirbi pa Marulanda, y e 
otro pa e di dos den comando 


di FARC, Raul Reyes. “Nos lo 
ta preparando tereno na nos 
pais - nan ta insisti riba esaki, 
segun Chavez a comenta - pa 
e entrevista necesario dibo cu 
e comandante Manuel Maru- 
landa”, Reyes a scirbi. 

“E intercambio di prisonero 
por ta e paso inicial pa un 
proceso di paz”, segun indica- 
cion di e carta di comandante 
Reyes, hefe di e Secretariado 
General di FARC. 


Reyes ta señala na mes mo- 
mento cu prome cu e reu- 
nion Marulanda-Chávez, “un 
persona di e Secretariado 
General di FARC por splicabo 
personalemente e posicion di 
FARC riba e intercambio di 
prisonero”, na Caracas. 

FARC lo ta buscando pa den e 
reunion aki splica Chavez nan 
“vision di e solucion politico di 
moda cu su gestion di solidari- 
smo por tin resultado”. 


Menazanan ta obliga sra ingles pa 
divorcia di yiu di Bin Laden 


UN señorabritanico di 51 aña 
cu a casa cu yiu homber di e 
terorista Osama bin Laden 
a dicidi di divorcia despues 
di unicamente cinco luna di 
matrimonio pa motibo di tanto 
menasa ricibi pa e pareha na 
Saudi Arabia, como tambe pa 
presion familiar. 

Jane Felix Browne, cu a casa 
[pa su di cinco biaha] cu Omar 
bin Laden, di 27 aña, cu e’la 
conoce na Egipto na april aña 
pasa ora e tabata core cabay 
cerca di e piramidenan, a 
declara na e corant “The Sun” 
cu tur dos tabata treme pa 
nan bida. 

“Hendenan a opone mi ma- 
trimonio pa motibo di mi na- 
cionalidad britanico. Mi no ta 
dispuesto pa mira e homber cu 
mi ta stima muri. Asina ta, nos 
a dicici di pone fin na e matri- 
monio”, Browne a splica. 

E muher ingles a insisti cu nan 


tabata tin un bon matrimonio 
y a agrega cu e ta spera cu 
nan decision lo yuda elimina 
e presion na cual Omar y su 
famia ta someti. 

Segun e ingles, e famia di bin 
Laden ademas tabata tin mie- 
do di e implicacionnan politico 
di e relacion. 

E yiu di bin Laden tin un nego- 
shi di chatarra na Yeda, Saudi 
Arabia, y ta depende di e red 
di contacto di su famia. 

Den e ultimo intento pa scapa 
su matrimonio, siman pasa 
Jane a scirbi e Rey di Saudi 
Arabia pa solicita su apoyo, 
pero no a haya contesta al- 
guno. 

Omar bin Laden, e di cuater 
yiu [pa edad] di e lider di A1 
Qaeda, a admiti den decla- 
racionnan na “The Sun” cu e 
matrimonio a termina. 

“Mi no ta desea divorcio, pero 
tin rasonnan serio pa e quiebro 


1 


ane Felix Browne 


aki, riba cual mi no por comen- 
ta”, e’la afirma. 



J ane Felix Browne cu Omar 
Bin Laden 



Greenspan ta critica Bush 
y Republicanonan 


”Nan merece perde” 



Alan Greenspan 


DEN un critica severo di su partidarionan republicano, e ex presi- 
dent di Reserva Federal, Alan Greenspan, ta bisa den su buki cu 
e partido na cual e’la pertenece henter su bida a merece di perde 
poder aña pasa pa abandona nan principionan di gobernacion. 
Den e buki “The Age of Turbulence: Adventures in a New World”, 
Greenspan ta critica tanato e republicanonan den Congreso como 
president George W. Bush pa abandona disciplina ñscal. 

Greenspan cu ta yama su mes un “republicano liberal di bida largo”, ta 
scirbi cu e’la adverti Cas Blanco pa para algun ley pa frena gastamento 
si control, mientras republicanonan tabata controla congreso. E ta 
bisa cu e fayo di President BUsh pa haci esey tabata un “eror grandi. 
“Republicanonan den Congreso”, e’la bisa, “a cambia principio pa 
poder. Nan a termina cu ningun di dos. Nan a merece di a perde”. 
Hopi economista ta bisa cu door di corta e tasa di interes na 1% na 
medio 2003 y mantene na e nivel ey pa un aña, Banco Central a yuda 
promove un ‘boom’ di vivienda cu awor ta rementando. 

E ta atribui e ‘boom’ di vivienda na e ñn di comunismo cu, segun e, 
a los centenar di miyon di trahado riba mercadonan global, poniendo 
presion riba salario y prijs, y consequentemente riba tasa di interes 
di ternñno largo. 

Greenspan a retira na principio di 2006 despues di a sirbi 18 aña 
como president di Reserva Eederal (Banco Central mericano). E’la 
sirbi seis president. Awo e tin un compania di consulta priva y su 
unico papel publico formal ta di asesor di Prome Minister britanico 
Gordon Brown. 


Greenspan a scirbi cu ora President Bush a escohe Dick Cheney 
como vice president y Paul O’Neill como Minister di Einanzas, 
e’la “entrega su mes na e fantasia” cu esaki lo tabata e gobierno 
cu lo a resulta si Eord no a perde di Jinnny Carter na 1976. Pero 
Greenspan a descubri cu den e Cas Blanco di Bush, e “operacion 
politico tabata hopi mas dominante” cu den e gobierno di Eord. 
“Poco valor tabat worde poni na un debate rigoroso riba maneho 
economico, of na compronde consecuencianan na termino largo”. 

E duo di gol 


Real Madrid a logra gana den 
Santiago Bernabeu den Champions 


RAUL Gonzalez y Ruud Van Nistelrooy, e pareha 
goleador mas grandi di Europa cu 57 y 54 gol 
respectivamente, a conduci Real Madrid na un 
estreno triunfo den e dia cu a cumpli 300 wega 
den Champions League, contra un Werder Bre- 
men fiel na su estilo, cu a caba pagando caro su 
ambicion. Bernd Schuster a inicia e caminda su 
soño di obtene un Champions League, entre- 
nando na Europa contra di Werder Bremen cu 
conoce e perfeccion. Real Madrid a cuminsa un 
tiki malo. Incomodo. Sin intensidad, ainda pre- 
sente den e coliseum madridista e eco di e triunfo 
sin briyo contra di Almeria, e falta di ritmo na 
inicio. A logra ora Gago a compronde e futbol di 


porme pa loke e tecnico ta pidi. Tabata tin e mihor 
persona na banda, Guti y Sneijder. Ora a drenta 
den accion a logra e futbol madridista. 

E recuerdonan di e pasado cu un wega contra di 
Capello, dunando e mando na cualkier rival, y 
un estadistica di e tres ultimo aña cuminsando 
na perde na Europa. 

E team spaño no tabata conecta y Real Madrid 
tabata perde e bala den pase largo. E corahe di 
Raul y e movilidad di Higuain a lanta tur hende. 
Solamente un tiro leeuw di duro di Sneijder a 
sirbi como carta di presentacion na e porteria di 
Tim Wiese, cu a keda wordo ataka den e gol ora 
Raul a logra e gol den e prome accion duro. 



AWEMaiiila 


Tabata un presentacion spera 

Arjen Robben a caba 
hopi feliz paso su debut 
tabata hopi bunita 

E hulandes internacional Arjen Robben, cu diamars a debuta 
cu Real Madrid den e wega di UEFA Champions League cu e 
campeon spaño a gana Werder Bremen cu score di 2-1. 
“Tabata uno hopi bunita y mi ta hopi feliz. E tabata e momento 
cu tabata spera durante hopi tempo, asina cu mi ta contento 
di por a debuta porfin”, Robben a comenta. 

“No por spera cu yega e momento ey, cu pa ami no nunca por 
yega demasiado liher. Mi ta feliz pa por a hunga akinan”, el 
a indica. 

“Ta yuda, paso Ruud Van Nistelrooy ya tin un aña aki y conoce 
tur bon, apart cu ta papia perfectamente spaño. Pero e otro 
dos Royston Drenthe y Wesley Sneijder tambe ta nobo. Wesley 
conoce desde hopi tempo. Den cualkier di e caso, ta bon ta cu 
compatriota akinan”, Robben a indica. 

“Tabata un hopi dushi. E bon bini cu mi a ricibi akinan tabata 
uno positivo. Pa un ta hunga, paso kier demostra na e publico 
e mihor di su wega. Un bon bini asina ta algo bunita”, e hu- 
landes a declara. 

Acerca di su posibilidadnan den e competicion continental pa 
club, a indica: “E ta demasiado trempan pa bisa si ta favorito 
ofno”. 

“Pa nos ta importante purba gana cada wega, paso cada wega 
ta uno nobo. Y cada wega ta un reto. Tin hopi calidad, pero tin 
cu mustra wega pa wega”, Robben a bisa. 

Heroe inespera 

Mike Mussina a habri y yuda Yankees gana Orioies 

anuncia cu Boston a perde contra di Blue Jays. 
Pa e ora ey, Yankees ya a anota mas di 10 careda 
pa di cuatro ocasion den e luna aki y e di 21 den 
e temporada aki. 

Mientkiewicz tambe tabata tin un single produc- 
tor y e dominicano Melky Cabrera y e hapones 
Hideki Matsui a logra tres careda pa Yankees, cu 
a yega na su di 13 presentacion consecutivo den 
playoffs. Derek Jeter a dal tres hit. 

Mussina tabata e ganador na yuda su mes cu dos 
bon hugada defensivo. Solamente a tolera dos hit 
di e venesolano Ramon Calderon y e dominicano 
Miguel Tejada a embasa den un hit den cuadra. 
Jon Leicester a acepta seis careda y seis hit den 
cuatro inning den su prome wega di su carrera 
contra Yankees. 




MIKE Mussina y Doug Mientkiewicz a combina 
diamars anochi pa ofrece un gran actuacion y 
yuda Yankees gana 12-0 riba Orioles. 

Ambos pelotero a parece mihor su posibilidadnan 
pa integra e team den e weganan di playoffs. 
Mussina a limita su ex team di Baltimore na sola- 
mente tres hit den siete inning mientras cu Doug 
Mientkiewicz a dal un homerun di tres careda pa 
Yankees, cu a gana 11 di su ultimo 13 wega pa 
yega na 2.5 wega leeuw di Red Sox, e diferencia 
mas cortico desde cu Boston a tuma liderasgo 
desde 21 di april. 

E triunfo tambe a permiti Yankees amplia su 
ventaha na 4.5 wega riba Tigers den e wega pa 
e Wild Card. 

E publico a grita di emocion ora e scoreboard a 



A bay cu loke tabata busca 

Bernd Schuster a bisa 
cu su team a logra un 
victoria mereci 

E aleman Bernd Schuster, tecnico di Real Madrid, a destaca 
e trabou di tur su hungadornan pa obtene un victoria mereci 
contra di Werder Bremen y kibra e tres aña consecutivo di 
estreno den UEFA Champions League cu derrota. 

“E team a traha e victoria contra un rival complica, apesar di 
su situacion. Real Madrid a traha y lucha cu fase cu ta gusta. 
En general, nos a traha un victoria mereci”, el a sigura. 
Schuster a mustra su argumento pa splica e dificil comienso 
di e wega cu a protagonisa su team. “E sistema di nos rival 
no tabata hopi bon cu nos y tabata tin cu busca otro manera 
pa busca e peliger”. “Nos tabata sa cu Diego ta e organisador, 
cu hende liher cerca di dje, nos por a crea problema. Tabata 
tin momento cu nos tabata controla e wega, pero no tabata 
facil, Werder Bremen a demostra cu semper ta dificil gana 
un team aleman”, el a agrega. E tecnico madridista a elogia 
e wega di e argentino Fernando Gago. “Tabata tin un trabou 
hopi duro den e salida y tabata tin cu sa di wanta Diego. Por 
a yuda mas y tin cu felicita paso no ta hunga habitualmente. 
Diego a demostra cu ta dificil marca”. 

Den e mesun linea, a elogia Raul Gonzalez. “E ta un luchador, 
nunca ta laga nan pasa riba dje y e aña aki cu e entrenador 
nobo a saca su caracter pa lugar pa su lugar. Nos conoce su 
calidad, e ta imposibel cu perde un hungador manera esaki, 
y a bin cu sanger nobo den e team”. 

Den e aspecto a corregi, Schuster a destaca cierto desahuste 
defensivo. “Tin cosnan pa resolve cu e tempo. Tin cu mehora 
den e aspecto ofensivo pa ta contento pa wak e team manera 
a bay ariba pa busca gol. Tin cu siña na posiciona mihor de- 
fensivamente”. 





























18 I Deporte 


Diahuebs 20 di September 2007 | AWEMainla 



Comunicacion cero 


tinis 


oniinii] 






E britanico Ron Dennis, hefe di e team McLaren, 
a reconoce e pasado 13 di september ne FIA, du- 
rante e bista pa e caso di supuesto spionahe riba 
Ferrari, cu no a papia cu e piloto spaño Fernando 
Alonso desde cu a discuti e dia di e Gran pre di 
Hungaria, 5 di augustus. Asina a refleha den 
e transcripcion di dicho reunion publica ayera 
pa FIA y cu a resolve cu un multa di 100 miyon 
di dollar na McLaren y retira e 166 punto cu a 
acumula den e Mundial di Construccion, cu e 
aña aki no por bolbe na haya punto. Den buki di 
regla, di 115 pagina, por lesa cu Dennis a splica 
cua ta su relacion cu Alonso desde e Gran Pre di 
Hungaria, den cual e spaño segun e mes, a exigi 
un trato preferente pa su condicion di double 
campeon mundial. “Nos no a papia, pero no 
ta nada di importa. Nos no a bolbe papia desde 
esey”, Dennis a bisa na FIA. E hefe di McLaren 
a agrega: “E prome lugar, e relacion entre Fer- 
nando y Dennis ta extremadamente di cu nos 
politico, den cual cu cada piloto ta ricibi mesun 


tratamento, no ta refleha e status di campeon di 
mundo”. “Fernando Alonso cu ta considera cu su 
experiencia y experiencia y na loke a aporta na su 
team anterior Renault ta hasi merecedor di ricibi 
dicho ventaha”, Dennis a agrega. Na describi e 
discusion di 5 di augustus na Hungaria, Dennis 
a bisa: “Alonso tabata extremadamente rabia pa 
loke a pasa e dia anterior, pero no mas rabia di 
loke ami tabata ta”, Dennis a bisa. Dennis a hasi 
referencia na e episodio di e dia 4 di augustus, 
den e sesion di clasificacion, cu Alonso a logra 
pole pero a wordo manda cinco puesto den e 
formacion di salida di e careda di diadomingo 
pa a para supuestamente su compañero di team, 
e britanico Lew Hamilton, den e zona di pit y 
cambio di tire di su team. 

“A bisa cosnan cu despues a hala atras completa- 
mente. Asina mes, a hasi referencia specifico na 
un email procedente di un ingeniero di McLaren. 
En cuanto a bisa cu ami a exclama: basta..!!”, 
Dennis a agrega. 




Bayendo malo 

Boston Red Sox a sufri 
su tercer derrota sigui y 
Yankees ta yega cerca 

A. J. Burnett a keda na un out di tira e wega completo, mientras 
cu Russ Adamas a logra e careda di ventaha cu un doblete cu a 
produci dos careda den di ocho, pa cu Blue Jays hiba e victoria 
di 4-3 riba Red Sox. Red Sox a perde tres wega tras di otro y 
tabata reduci na dos wega y mei di ventaha riba New York den 
Division East. E ta e ventaha mas serca cu Red Sox tabata tin 
desde 21 di april. Boston tabata gana 2-1 den di ocho inning, 
cu dos out, ora Frank Thomas a ricibi un base por bola di e 
relevista Eric Gagne. Thomas tabata reemplasa pa un corredor 
emergente Curtis Thigpen. Aaron Hill a dal un single y Matt 
Stairs a ricibi e base por bola prome cu Gregg Zaun a ricibi un 
base por bola pa empata e wega. Gagne a discuti brevemente 
cu e umpire di plato Ed Rapuano y a permiti despues e doblete 
di Adams, cu a scapa por poco di e glove di J.D. Drew den right 
field. Hill y Stairs a anota. Burnett a cuminsa di nuebe inning 
y a saca e prome dos out, prome cu e dominicano Julio Lugo a 
dal homerun. Scott Downs a apunta su prome wega salba. 

HOTLINE 

733-8477 


Pigicel 

Spera Mas. Hanja Mas. 



Britannia damas cu 4 
team pa campeonato 
2007-2008 

E anja aki e ekipo di Britannia lo partisipa cu 4 ekipo den divishon 
di damas. Nos lo partisipa cu 2 ekipo di damas infantil (7 pa 10 
anja), 1 di juvenil (11 pa 14 anja) y 1 damas grandi (15 anja pa 
hopi). 

E anja aki tambe hopi legendarionan di nos futbol femenino ta 
bay partisipa den e ekipo di Britannia. 

Nombernan manera entre otro Tineke JANSEN-WERLEMAN, Aida 
MADURO y Frida HEYLIGER-LOOPSTOK. 

E anja e ekipo di Britannia Damas lo ta bou maneho di Roy y 
CedricWERLEMAN. 

Training lo ta tur diamars 8 pm pa 9.30 pm. Damasnan interesa 
pa join pasa libremente ariba tereno di Britannia tur diamars of 
tuma contacto di 

Nos kier a invita pa medio di e comunicado aki tambe miembronan 
di prensa pa boutismo di nos uniform (Britannia lifida y damas) 
diahuebs 20 september 2007, 6.30 pm na auditorium di Bright 
Bakery. 


Playoff di Comision Pro Softball Organiza a continua 

Universal Trophy ta laga Interphnt 
den terreno pa asina avansa pa final 


E gran campeonato di softball fastpitch ta ye- 
gando su climax unda equiponan a cuminza 
manda otro cas. Royal Power den categoria di 
dobble-A tabata e promer cu a manda su con- 
tricante Blue Star Plus Accountants cas den dos 
partido sigi. Accounting Kantoor Arrindell tambe 
a take care di Diario Dragon Hitters den dos wega. 
Den categoria di A-Clas diamars ultimo riba veld 
di Kudawecha tabata tin un tremendo partido 
entre Universal Trophy contra Interprint cu e 
serie empata na uno y den extra inning Universal 
Trophy ta laga Interprint den tereno pa manda 
e muchanan di Juan Arcaya cas. Den e promer 
partido den liga Orkidia e liga di flornan bunita 
Aruba Bank Lady Tigers ta gana fasilmente di e 
muchanan di Carmelitay Marina E-Stars cu score 
di 8-2. Aruba Bank Lady Tigers 8 careda, 5 hit, 
1 error. E-Stars 2 careda, 4 hit, 5 error. Pitcher 
ganador a resulta Rachella Henriquez mientras 
perdedor tabata Margaritha Hassell cu a drenta 
releva Mellizienne Richardson den di dos inning. 
Mihor bateadornan pa Aruba Bank Lady Tigers 
tabata Milvienne Henriquez 3-2, Riangela Fla- 
negin y Crystal Koolman ambos di 2-1. Pa E-Star 
a luci den causa perdi Sharlanee Richardson, Mel- 
lizienne Richardson 1-1, Stephenie Vrolijky Zoya 
Fisher 2-1. Continuando riba e partido di playoff 
entre Universal Trophy versus Interprint por bisa 
cu tabata un wega hopi emocionante y na dado 
momento umpire mester a expulsa dos hungador 


di Interprint for di wega pa calma cos un poko. 
Universal Trophy gana te den di ultimo inning cu 
diferencia di dos careda y cu dos out ta permiti 
algun batazo oportuno unda Interprint ta empata 
y bay ariba. Den bom di shete inning Universal ta 
empata. Den Tie-Brake den bom di 8 inning Uni- 
versal Trophy ta laga Interprint den tereno tras di 
un hit di oro di Carlos Velasco. Universal Trophy 

9 careda, 9 hit, 6 error. Interprint 8 careda, 8 hit, 
6 error. Pitcher ganador ta resulta Albert Albertsz 
kende a drenta releva Alvin Perreira. Pitcher 
perdedor ta Ramiro Lopez cu a drenta di relevo 
pa Rudy Angela. Mihor bateadornan pa Universal 
Trophy ta Mario Kwidama 3-2, Giovanni Dijkhoff 
5-2, Eduardo Winterdaal 1-1. Pa Interprint tabata 
Patrick Odor kende a bay di 3-2 y Whascar Perez 
di 4-2. Universal Trophy ta pasa pa final y lo 
cuminza nan serie di best out of five diabierna 
awor pa 715pm na veld di Kudawecha contra 
Accounting Kantoor Arrindell cual ta mustra di 
bira un tremendo serie pero solamente Universal 
Trophy su defensa mester ta un poko mas sera cu 
menos error pa duna un gran bataya mientras cu 
pa 9pm e muchanan di Royal power lo inicia un 
best out of five enfrentando e ganador di Gess 
Power vs Papa Johns Pizza cual wega a tuma lugar 
diaranzon anochi pa asina determina kendenan 

10 bira campeon di softball fastpitch di Aruba di 
aña 2007. Fanaticonan di softball organiza yega 
tereno bin apoya bo equipo preferi. 


Calidad garantisa 


Justine Henin lo participa 
den e torneo na Moscow 


E number uno di mundo, e belga Justine Henin, lo ta e prome 
cabes di e serie di Copa Kremlin di tennis, cu lo disputa na 
comienso di e luna di october na Moscow, a informa e organ- 
isacion di e torneo den un comunicado. 

Henin, cu a conquista e aña aki Roland Garros y e US Open, 
tin atrobe como principal rival e ruso Svetlana Kuznetsova, 
na loke ya a gana na New York y cu e pasado fin di siman a 
proclama campeon di e Copa Federacion cu Rusia. 

E ganador di e ultimo edicion, Anna Chakvetadze, semifi- 
nalista na e US Open y un di e tenista mas den forma durante 
e segundo mitad di e temporada, tambe lo purba hasi contra 
di e belga. 

Pa su parti, e ex number uno di mundo, e frances Amelie Mau- 
resmo, lo purba regresa despues di un di e peor temporada di 
su carrera profesional. 

E ruso Maria Sharapova, cu tabata un desafortunado ac- 
tuacion den e ultimo dos edicion di Copa Kremlin, por tuma 
parti si su lesion na lomba evoluciona favorablemente, segun 
e organisacion. 

E mesun por bisa di Serena Williams, ganador di e Australian 
Open, cual su participacion no ta confirma 100%. 

Torneo di pisoamento 2007 

Manera piscadonan 
sa bisa, “Bin cu bo as 
y bo holo”. 

P.I.A. (Personal di IDEFRE Activo) ta organisa un tremeno com- 
petencia di piscamento diasabra dia 22 di September proximo y ta 
invita tur departametno di gubernamental, semi-gubernamental y 
tur otro compania cu ta sinti nan cla pa competi, pa bin participa 
na e torneo aki. Inscripcion ta na oficina di IDEFRE y ta costa Afl. 
5,= pa persona. E gruponan por ta maximo 5 persona y minimo 
3 persona. Tin premio pa tur piscado, amateur y profesional cu ta 
1. Premio pa e Pisca di mas chikito; 2. Premio pa e pisca di mas 
grandi; 3. Premio pa e Pisca (bestia di laman) di mas straño. Nos 
ta warda Bo...Premio no ta importa.bin pasa bon, bin pasa pret, 
bin goza, bin relaha cant’i awa... Check in ta cuminsa for di 06:00 
pm y bin trempan pa bo scohe e miho sitio pa gara pisca. Fecha: 
dia 22 di September 2007, Lugar: VARADERO (Bucutiweg), Ora: 
07:00 pm. REGLANAN DI PISCAMENTO. Cada persona mag di 
pisca cu 1 liña so den awa. Cada grupo lo consisti di minimo 3 
persona y maximo 5 persona. Tur grupo tin un lider, kende su 
tareanan lo ta pa inscribi y hiba pisca pa pisa y ta responsabel pa 
su grupo. Grupo/departamento cu no inscribi no por participa. 
No mag di pasa pisca di un grupo pa otro, esaki ta motibo pa 
descualificacion di ambos grupo imediatamente. Cada grupo/ 
departamento lo haya un number. Registracion lo ta na Varadero 
dia di e torneo for di 6:00 pm. E torneo ta cuminsa 7:00 pm y ta 
caba 10:30 pm. Tur departamento por competi cu mas tanto grupo 
(di 3 pa 5 persona) cu nan ta desea. Tur bestia di lama ta conta. 
Cualkier caso no menciona den e reglanan aki, e oficialnan di PIA 
lo tuma decision. Pa buena marcha y seguridad mester sigui indi- 
cacion stricto di oficialnan di e torneo. Formulario di inscripcion 
mester wordo entrega no mas tarda cu dia 20 di September 2007. 
PREMIO: Pisca mas grandi (peso); Pisca mas chikito; Pisca mas 
straño/ unico. 




The Boss Racing ta presenta 
Battle of all Battles 2007 

Aruba contra e mihornan di Curaçao y Boneiro 


DIA 19 y 20 di oktober 2007, The Boss Racing 
Team ta presentando e Fever show ‘never seen 
before’, Aruba vs Curaçao & Bonaire. Reserva e 
weekend aki den bo agenda, pasobra esaki ta bay 
ta e evento mes mes... cu lo bo no kier perde. 
Tur cos ta cuminza simpel y netjes na Hot Rod 
cafe dia 19 di oktober, unda tur participante di e 
fever show, cu ta tuma lugar su siguiente dia, lo 
showoff nan hot stuff. Lo bay tin un special music 
entertainment den man di e guysnan di Privee. 
Ademas di bon musica y dushi ambiente, The 
Boss lo tin ticketnan na benta na un prijs special 
pa e Fever Show di diasabra. 

Diasabra dia 20 di oktober ta e dia mes, unda 
Aruba’s Race Way Park, Palo Marga, lo ta testigo 
di e fever competition hamas bisto riba nos isla. 
Aki lo ta unda e teamnan di Aruba lo enfrenta 
e teamnan di Curaçao & Bonaire den un fever 
battle cu no ta di perde. Pero esaki no ta tur. Abo 
sa toch? Bo e yega di waak e na television toch? 


Si, manera bo sa waak na television. The Boss 
lo tin un atraccion special unda street racing lo 
haya un significacion nobo na Aruba. Asina mes, 
street racing PINKS style cash only. Mas cu claro 
na un actividad asina, bon entretenimiento no 
por keda afo. E mucha hombernan di Basic One 
lo buta ambiente sigur. Entrada pa e anochi aki 
ta AfL25,- florin so! 

Cu esaki The Boss kier a invita tur team cu kier ta 
parti di e ‘never seen before fever competition’ aki 
pa inscribi na tempo pa boso no keda afo. Tambe 
The Boss kier a informa na tur cu kier participa 
na e PINKS style street racing pa inscribi mas 
pronto cu ta posibel, ya cu e cuponan pa e street 
racing aki ta limita. Nos hermana isla Curaçao 
ya caba a cuminza manda su inscripcionnan pa 
e evento aki. 

Pa mas informacion y inscripcion por yama na 
594-4383. No lubida inscripcion ta Iimita...y 
zorg pa dia 19 y 20 di oktober, abo tambe tey! 


Hulanda mester ta 
entre dies mihor 
paisnan di mundo 
den deporte 

HULANDA mester ta entre e dies mihor paisnan deportivo 
den mundo. E ambicion aki ta inclui den e presupuesto di 
Reino di deporte. Gabinete Hulandes ta dedica un total di 
117 biyon euro na deporte pa aña 2008. Den e suma aki tin 
inclui 27 miyon euro pa deporte di alto rendimento (topsport). 
E placa aki ta wordo dedica principalmente na desaroyo di 
talento. Eynan, segun Secretario di Estado Jet Bussemaker, 
tin e oportunidadnan mas grandi pa Hulanda. Centronan pa 
Deporte di Alto Rendimento y Enseñansa y Centronan Nacional 
di Entrenamento mester mehora e combinacion entre deporte 
di alto rendimento y enseñansa. 

Ademas ta bin mas placa pa entrenadornan y pa e asina yama 
Fondo pa e Deportista di Alto Rendimento. Cu esaki, e depor- 
tista cu un “A-status” ta wordo sigura di un entrada, pa nan por 
dedica nan mes completamente na nan carrera deportivo. 

Revancha grandi den semi-final budweiser blackbali 


“LA venganza es dulce”!! Esaki ta un 
di e “toppings” nan cu e conosido team 
patronisa door di Pizza Hut lo bin cu’ne 
den e candeloso weekend di semi-final 
benidero di Budweiser Blackball Tour 
2007!! Aña pasa, HUT PREDATORS, 
mester a guli un “doggie brownie” basta 
amargo ora cu nan a wordo elemina for 
di e semi-final 2006 door di e gang di e 
conosido terorista nan den billiard, esta 
MAD DOGS BT! Un wega sigur cu ainda 
lo ta graba den memoria di “El Matador” 
ora cu el a “strike out” como ultimo 
bateador bow di un avalancha enorme 
di ladramento di e gang di cacho mas 
feroz den historia di billiard na’ruba! Ni 
cuanto Chicho a trata di “make a point” 
cu no ta e so tabata un di “estelar” nan 
cu a haya sota e dia, toch e “regla di 
baseball” a keda aplica cu ni maske ta 
perdi 20-0 cu 2 out den ultimo inning, 
abo t’e guy cu a poncha ultimo kitando 
tur oportunidad p’e team hasi un “come 
back”! Wel shon nan amante di billiard, e 
gang di cacho brabo ta bezig siman nan 
caba ta “snuffel” rond di mesa di billiard 
preparando pa locual nan sa ta un sed pa 
venganza total cu e “pizza boys” nan di 
hut Predators lo bin cu’ne!!! Diabierna 
21 sept. 7:30 PM e semi final ta cuminsa 


den Smooth Billiards na Bushiri entre 
Mad Dogs y Hut Predators!! 

Diasabra 7:30 PM e di dos wega di e serie 
di best out of 3 lo sigui, y si tin mester, lo 
continua Diadomingo atardi pa 5’or. 
Tur wega ta den Smooth Billiards na 
Bushiri, 2do piso di Katra Building.N’e 
otro banda, e team campeon di tur 
tempo, e team cu tin mas aña den billiard 
cu cierto politico nan 
tin den politica, e team 
cu mas biaha a yega 
di titula campeon na 
Aruba, BARRACUDA 
BT bou guia di Aaron 
“The Baron” Franken, 
lo bin todo por todo un 
biaha mas pa bay cu e 
titulo e aña aki. 

Barracuda lo tin cu en- 
frenta un equipo cu a 
sa di sorprende hopi 
team e ultimo tempo, 
esta otro gang feroz 
di cacho brabo di Pos 
Abou, nada menos cu 
BAD DOGS bou guia 
di Errel “Ladrado” 

Tromp! Ariba papel 
keto bay Barracuda lo 


ta favorito, pero e aña aki Bad Dogs a bin 
por la goma y a sa di gana varios team 
grandi caba!! 

E encuentro aki atrobe lo tin un stempel 
di “Revancha” ariba dje ya cu na e pres- 
tigioso King Of The Caribbean Tourna- 
ment na Corsow, bad Dogs a sorprende 
Barracuda formalmente!! 

Aki ta bay tin sacamento di sla atrobe!! 


Diabierna 7:30 PM y Diasabra 7:30 PM 
e dos team nan aki lo topa otro den 
Smooth Billiards na Bushiri, y si tin 
mester lo hunga un di 3 wega diado- 
mingo atardi pa 5:00 PM. 

Tur wega di semi-final lo ta den Smooth 
Billiards e fin di siman aki. Fanatico di 
billiard, ta varios tabla ta bay bula na 
Bushiri e fin di siman aki!!! 




THE CINEMAS AT RENAISSANCE 


RESIDENT EVIL: EXTINCTION (R) 


daily: 4:00 6:00 

8:00 

10:00 

matinee: 12:00 2:00 


late-show: 12:00 

THE BOURNE ULTIMATUM 

(PG-13) 


daily: 5:00 7:15 

9:35 


matinee: 12:05 2:35 


late-show: 11:55 

DADDY DAY CAMP (PG) 
daily: 4:10 6:10 

8:10 


matinee: 12:10 2:10 

SUNSHINE (R) 
ydaily: 10:05 


late-show: 12:15 

1 EASTERN PROMISES (R) 
Idaily: 4:00 6:10 

8:20 

10:30 

1 matinee: 11:50 1:50 


late-show: 12:30 

ISTARDUST (PG-13) 

1 daily: 4:05 6:40 

9:15 


1 matinee: 1:25 


late-show: 11:40 

ItHEBRAVEONE (R) 
Idaily: 4:55 7:30 

10:00 


1 matinee: 11:50 2:20 


late-show: 12:20 



DEATH SENTENCE (R) 
daily: 5:00 7:20 

matinee: 12:10 2:40 

THE BOURNE ULTIMATUM 


daily: 5:20 

matinee: 12:35 
DADDY DAY CAMP 
daily: 4:30 

matinee: 12:30 
SUNSHINE (R) 
daily: 10:20 

WAR (R) 
daily: 4:40 

matinee: 12:15 
THE BRAVE ONE 
daily: 4:00 

matinee: 1:25 
RESIDENT EVIL: EXTINCTION 
daily: 4:25 6:25 

matinee: 12:25 2:25 


7:40 

3:00 

(PG) 

6:30 

2:35 


7:00 

2:30 


9:40 

(PG-13) 

10:00 


8:30 


9:20 


(R) 


6:35 9:00 


(R) 

8:25 


late-show: 12:00 


late-show: 12:20 


late-show: 12:30 


late-show: 11:25 


late-show: 11:35 


10:25 

late-show: 


12:25 


DRIVE IN THEATRE 


Motineo: Sot Sc Sun / Loto-sliow: Fri 8c Sot 


RUSHHOUR3 (PG-13) 

thurday & sunday 8:00 friday & Saturday: 8:00 & 10:30 
PRIDE (PG) 

Mondav & Tuesdav: 8:00 


CAR-CRASH 


DCINT 
■iNc:ii 

Antiyas 


Ayera a cuminsa cu e proceso criminal contra di Comisario Loor 


PHILIPSBURG - Ayera mainta e pro- 
ceso penal contra e éx-hefe di Imigrac- 
cion, Comisario Marcel Loor, a cuminsa 
den sala di Corte na Sint Maarten. 

Ministerio Publico a presentá un total 
di 7 cargo contra e Comisario di Polis y 
cu ta varia for di falsificacion di docu- 
mento te tumamento di soborno. 

Ministerio Publico ayera mainta a 


observá e strategia di defensa di Loor 
pa via cu nan ta kere cu Loor su aboga- 
donan lo a pidi pa posponé e caso, 
pasobra nan mester di mas tempo pa 
revisá e documentonan contra dje y 
posiblemente lo pidi pa tende testigo. 

Fiscal Mayor Taco Stein a declará na 
The Daily Herald diamars ultimo cu po- 
siblemente e procedura ayera mainta 
lo tin di haber cu peticion di e abogado 


defensor pa tende testigo y pa tende si 
Huez ta bai di acuerdo cu esaki. 

No tin cambio den e cargonan for di 
dia cu a entregá e dagvaarding na 
Loor 10 dia pasá, pero den transcurso 
di e caso posiblemente lo por agregá 
mas cargo. 

Marcel Loor ta den detencion preven- 
tivo for di 19 di juni. E tabata hefe di 


Imigraccion na Sint Maarten, pero 
banda di esaki e tabata ofrecé servicio 
di seguridad na empresarionan promi- 
nente riba e isla pa cual e tabata usa 
boluntarionan di VKS y tabata arma 
esakinan ilegalmente. 

P’esaki e tabata cobra bon placa, 
mientras cu tambe e tabata falsificá 
documentonan di Imigraccion pa 
cierto cliente. 


Hospital St, Maarten tá 
demandá Minister 

WILLEMSTAD - Ayera mainta reportadamente e Minister di 
Salubridad lo a declará na un emisora local cu e informe cu e 
Centro Medico na Sint Maarten lo hiba e Minister dilanti Corte 
ta noticia cu NOBO a fabricá. 

Sin di kier bai mucho den detaye tocante fabricacion di noticia 
den cual e Minister conserni ta un maestra, pasobra al fin al 
cabo ta p’esei el a studia (sic!I!) manera tempo el a anunciá cu 
den 3 luna Córsow lo tin su mes compania di aviacion, NOBO ta 
recomendá e Minister manda un hende bai Corte dia 25 di sep- 
tember ora cu Lexewell Attorneys argumentá e caso den Corte 
na nómber di St. Maarten Medical Center. 

E Minister reportadamente lo a ordená e hospital y SVB pa yega 
na un areglo riba presupuesto cu ta duna e hospital sino e mes 
ta fiha un suma. 

E centro medico na Sint Maartenno ta traga e cos aki y a contratá 
Lexwell Attorneys pa hiba e Minister Corte. E dia ei NOBO lo sa 
ta ken ta fabricá noticia y ken ta autor di dementi(a). 

Peticion pa Minister di Labor 
acudi na Pariamento 


WILLEMSTAD - Relacioná cu e kehonan di abuso laboral den 
nos pais, fraccihon di MAN a pidi Minister di Labor pe bin Parla- 
mento bin discuti e punto aki. 

MAN a haci un peticion urgente n’e Minister pa den e próximo 
siman di reunion di Parlamento, convocá un reunion di e Comi- 
sion Central, y invitá Minister di Asuntonan di Economia y Labor, 
p’e bin duna Parlamento mas informacion y splicacion riba kico 
Gobiérno ta haciendo pa protehá trahadornan contra e prácti- 
canan ariba describi. 

Tambe e fraccion a haci un peticion na bo persona pa urgi e Min- 
ister aki pa manda e maneho y tur otro informacion relevante cu 
e por tin pa Parlamento, si ta posibel, por lo ménos 48 ora promé 
cu e dia cu a convoca e reunion pidi. 


Radio Nederland Wereld Omroep a pidi disculpa 


WILLMSTAD - Na nómber di 
Radio Nederland Wereldom- 
roep cu a organisá e debate 
riba e tema “Ken pa confia” 
entre periodista, panelista y 
politiconan local, Arjen de 
Wolff a manda un carta pa 
Presidente di Prensa Uni, 
Samantha Nicolas pidiendo 
disculpa pe mal rato cu Cali 
Manuel a pasa aden ora el a bai 
remplasá Chaco Castro. 


Arjen de Wolf a contestá e 
carta dirigi na dos otro per- 
sona pasobra e proyecto a cai 
bao di su supervision. Arjen 
de Wolff a splica cu dialuna 
ultimo Chaco Castro a ofrecé 
pa manda Cali Manuel como 
su remplasante, pero nan a 
preferá Chaco Castro mes 
mientras cu Cali Manuel lo 
tabata bon-bini pa ta presente 
como bishitante ne debate, 
pero no como panelista. 


Ken ta óf ta laga di ta panelista 
ta responsabilidad di e organi- 
sacion. Cali Manuel a aparecé 
ne debate como panelista y a 
sinti su mes himilia loke Arjen 
de Wolff ta lamentá profun- 
damente. 

P’esei el a ofrecé su mes sin- 
cero disculpa pasobra nunca 
tabata intencion pa humiliá 
Cali Manuel ni e comunidad 
perodistico di Córsow. 


Prensa Uni a protestá contra trato 
humiyante pa Cali Manuel 


WILLEMSTAD - Cu hopi 
tristesa y indignacion Di- 
rectiva di Prensa Uni a tuma 
nota di e incidente cu a tuma 
lugar diamars ultimo cu 
kolega y miembro Cali Man- 
uel, algun minut promé cu 
e debate organisá paRadio 
Nederland Wereldomroep a 
cuminsá y a manda un carta 
di protesta pa organisador- 
nan di e debate den persona 
di Jefka Alberto y Roxanne 
Martha. 

Directiva di Prensa Uni a 
tuma nota di e situacion cu 
a presentá na momento cu 
un di e tres periodistanan 
invitá (Chaco Castro) no por 
a presentá y el a manda un 
remplasante na su lugar den 
persona di Cali Manuel. 

Ora colega Manuel a yega, 


el a wórdo ricibi, a tuma su 
nómber y te hasta a pone 
sinta, pa despues, algun 
minut promé cu e debate a 
cuminsá, a pidié p’e retirá for 
di e panel di periodistanan. 
Tur esaki dilanti di e publico 
cu tabata presente den e 
teater. 

Presidente di Prensa Uni a 
comprondé e organisador- 
nan tabata den espera di e 
otro periodista y no di sr. 
Manuel. loke por ta bálido. 

Loke no ta bálido pe organ- 
isacion bao di ningun circun- 
stancia t’e humiliacion cu 
Cali Manuel mester a pasa pa 
falta di coordinacion entre 
e anfitrion y e organisador- 
nan. 

Si no tabata deseá p’e ta den 
e panel di periodistanan cu 


boso a scoge, por a bisé for 
di momento cu el a yega, 
p’asina evitá e bérguensa 
y humiliacion grandi cu e 
colega, y nos gremio a sufri. 

Prensa Uni no kier mete den 
e organisacion, pero sigur cu 
tabatin maneranan mucho 
mas elegante y respetuoso 
pa resolvé e situacion aki, 
e.o. por a laga sr. Manuel 
sinta den e panel, ya cu e 
representacion di prensa 
tabata ménos y cu e grupo di 
pobtico y hóbennan. 

Prensa Unl ta lamentá pro- 
fundamente cu un evento cu 
por a sirbi pa uni e gremio 
local cu, cu un organisacion 
asina prestigioso manera Ra- 
dio Wereld Omroep mester a 
keda opacá pa un situacion 
asina ferfelu. 

Polidal 


Nan ta pagu’e pa cuida cas, pero e mes t’e ladron 


POLIS dialuna anochi pa 9.30 ta haya 
informacion di un ladronisia di gasolin 
na un cas na Papaya. 

Polis ta bai y ta haya informacion di tes- 
tigonan cu tabatin un auto sospechoso 
para dilanti di e cas. E testigonan cu ta 
suegro di e habitante di e cas ta bisa po- 
lis cu un auto desconoci cu dos homber 
y un muher sinta den dje a bin na cas di 
su suegro, y a horta gasolin for di un di 
e trucknan di carga. 

E testigo ta bisa polis cu su suegro mes 


no ta n’e cas, y cu un tal R.R. naci na 
Corsow di 40 aña, ta cuida e cas pa su 
suegro. E testigo a bisa polis cu tanto e 
como cu casa a mira tur locual a pasa. 
E ta conta polis cu nan no conoce e 
hendenan, pero si a mira un Ford Focus 
color blau cu windshield patras kibra. 
E ta bisa cu e windshield kibra ta tapa 
cu papel. Tambe e testigo ta bisa polis 
cu nan a reconoce e auto, como cu un 
dia prome e auto ei mes a bin cerca e 
homber R.R. cu ta cuida e cas. 


Polis a papia cu un testigo, kende a 
declara cu e auto ta pertenece na un 
tal T.W. Polis a bai busca R.R. na su cas, 
pero e no a haye. Polis a tuma keho di 
ladronsia for di e testigo. Polis tambe 
a bai na cas di T.W., pero no a haya e 
auto einan. 

Pa un 10.15 di anochi, polis a haya un 
yamada cu e sospechoso R.R. lo ta n’e 
cas na Papaya. 

E testigonan a reconoce mesora cu t’e 
homber cu e bai horta gasolin. El a 
keda deteni un cuarto di ora despues. 


Bayendo cu R.R. pa Warda di Polis na 
Noord, polis ta mira e Ford para dilanti 
cas di e otro sospechoso T.W. 

Na momento cu el a mira polis el a sali 
bin pafo. El a bisa polis cu e ta coriendo 
cu e auto den e dianan aki, como cu el 
a haya e auto pa drecha. Ora cu polis a 
bai pa detene, el a ranca y a bringa cu 
polis y a logra los. 

E1 a core drenta su cas y a sali via porta 
pafo y a bai. E muher L.D. cu tabata 
sinta den e auto tambe a keda deteni. 


Polisnan a logra pone 
man riba Djaca cu a 
purba horta den auto 

POLIS ta bai diamars madruga pa 3’or den Lagoenweg, unda 
nan a haya informacion cu un homber lo a kibra den un auto. Na 
caminda p’einan, polis ta mira Djaca. 

N’e cas polis ta papia cu un testigo, kende ta bisa polis cu el a mira 
un choller kibra den e auto, y a duna polis descripcion. 

Segun e descripcion, polis tabata sa mesora cu ta trata di Djaca. 
Polis a bai busca Djaca, y a topa cu un tal Juancito, kende a bisa 
nan cu el a mira Djaca core bai den direccion di Caya Grandi. 
Polis a core buske y a topa cune na Circle K., dilanti misa na Playa. 
E1 a keda deteni. No a haya nada riba dje, como cu e no a logra 
horta nada den e auto, pero si a causa destrucccion n’e auto. 


Homber di 70 aña ta menasa 
señora cu morto 

POLIS ta bai diamars pa 10.10 di mainta na un cas na Balashi, pa 
un problema cu a surgi entre un señora y un homber di 70 aña. 
N’e cas polis ta papia cu e señora A.S. naci na Aruba di 22 aña, 
kende ta declara cu e homber A.J. naci na Saba di 70 aña, a gare 
tene na su garganta y a bise cu e ta bai kap ‘e. E señora a spanta 
y a yama polis. 

Polis a detene A.J. y a hibe Warda di Polis na Santa Cruz, pa 
departamento di Recherche. Mientras cu polis tabata bai cune, 
el a bisa e muher cu e ta bai mate. 



EMERGENCY PHONE NUMEERS 

Homber ta maltrata doño di tienda pa problema bieu 


POLIS ta bai diamars mainta 
na un supermercado na Cala- 
bas, pa un problema. Einan po- 
lis ta papia cu e señora Chines 
J.C.L. di 27 aña, kende ta bisa 
polis cu un cliente homber a 
bin paga na caha, y na dado 
momento el a cuminsa discuti 
riba un problema bieu, cu a 
pasa algun dia prome. 


E señora a neglisha e homber 
y a cana bai, pero el a bai su 
tras y a dale cu man habri den 
su cara. 

Despues e homber a bai di e 
lugar. Polis a haci un investi- 
gacion di e number di auto cu 
e Chines a duna nan y a resulta 
cu e number A-23390 cu ta 
pertenece na un Toyota Yaris 


blanco, y ta registra na un 
adres na Calabas, riba nomber 
di un tal B.G. 

Polis a bai n’e cas y ta topa cu 
un pareha anciano, kende ta 
bisa nan cu no tin ningun hen- 
de ta biba einan di e nomber 
ei. Polis a bai check na Bevolk- 
ing, y a resulta cu e nomber no 
ta registra na Censo. 


Tata cu problema cu yiu cu ta droga y ta maltrate 


POLIS ta bai diamars anochi 
pa 7.30 na un cas na Angochi, 
unda un yiu a maltrata su tata. 
N’e cas polis ta papia cu e tata 
S.S. naci na Aruba di 44 aña, 
di e hoben D.S. naci na Aruba 
di 19 aña. 


S.S ta bisa polis cu el a haya 
problema cu su yiu D.S., 
despues cu el a pasa su yiu 
chikito un klap. E ta bisa cu 
e yiu D.S. a rabia y a dal e 
tata cu schovel riba su lomba 
y tambe a dal e tata cu bloki 
riba su man. 


Despues el a coi un bate di 
baseball y a bai for di cas. E 
tata tambe ta declara na polis 
cu su yiu lo ta bou di influen- 
cia di droga. Polis a bisa e tata 
p’e duna keho si e sa cu e yiu 
ta droga, como cu por haci 
cosnan mas grave despues. 


Polis ta detene ladron cu a bai horta pan 


POLIS ta bai diamars pa lO’or 
di anochi na un cas na Sabana 
Liber, unda habitantenan di e 
cas a tende hende kita shutter 
di nan bentana y despues a 
tende e ladron cana den cas. 

NAN a core yama pidi ayudo 


di bisiña, kende a bisa polis cu 
el a mira e choller cu e conoce 
como M. J. para bou di e afdak. 
E1 a dale un grito y el a core 
bai. 

E habitantenan di e cas, D.C a 
bai tira un bista kico e por a bai 
cune, y a descubri cu e ladron a 


coi algun articulo, manera jam, 
cornflakes y pastechi, pero a 
laga nan atras. 

Polis a bai y a topa cune M.J., 
naci na Aruba di 45 aña. E ta- 
batin hunto cune un kipashi, y 
un paki di mentos. 



HOTLI NE 
733-8477 

Diabierna awor den City One 

Song Festival di Housekeeping Hospital ta cumpli 10 aña 


UN evenemento cu hopi tra- 
hador di Hospital y tambe 
fanaticadonan ta spera cu hopi 
entusiasmo aña den aña afor 
ya caba pa 10 aña t’e “Songfes- 
tival” organisa p’e comision di 
“Siman di Housekeeping”. 

E aña aki e festival ta tuma 
lugar diabierna 21 di septem- 
ber, cuminsando for di 8’or di 
anochi den City One. Un total 
di 20 cantante di diferente 
departamento di hospital y 
tambe cantantenan invita 
di otro departamentonan di 
housekeeping na Aruba lo 
competi p’e premio maximo. 

Tur aña coleganan di diferente 
departamento, organisacion 


y hotelnan ta inscribi, es- 
coge nan cancion y entrena 
pa simannan largo p’asina 
demostra e anochi final nan 
talento scondi. 

Danki n’e gran exito y tre- 
mendo ambiente di e “Song- 
festival” ta imposibel pa lague 
afo di e programa di “Siman 
di Housekeeping”. Durante 
añanan cu a pasa publico por 
a disfruta di diferente show 
manera modeshow di emplea- 
donan di hospital, show comi- 
co di Vale Croes, competencia 
di salsa y mucho mas. 

E aña aki por spera un bes mas 
un tremendo show prepara 


cu hopi amor p’e publico cu 
aña den aña afor ta respalda 
e “Songfestival”. Alabes e 
comision di “Songfestival” 
kier a gradici un y tur cu a 
yuda haci e festival aki du- 
rante hopi aña uno grandi y 
exitoso y alabez kier a invita 
tur fanatico y coleganan di 
hospital pa pasa y disfruta di 
un momento agradabel y kita 
stress na e di 10 celebracion 
di “Songfestival” cu lo tuma 
lugar 21 di september proximo 
cuminsando for di 8’or di ano- 
chi na City One. 

Awor ta keda e pregunta... Ken 
lo bira e ganador di “Songfes- 
tival 2007”? 



* Riba e foto por admira Sr. Theo Schenk, ganador di 
Songfestival 2006, ricibiendo su premio di Dr. Riet Odijk. 


MONICA KOCK, parlannentario MPA 

MEP ta bende nos bestuurskantoor 

Aunque por restaure sin costo pa gobierno 



MONICA KOCK, 


MPA ta luchando fuerte pa salba nos bestuurskan- 
toor. Nos White House. Un monumento cu ta nos 
unico edificio na unda nos gobierno a cuminsa. E 
symbolo di e logro di Betico Croes q.e.p.d. fundador 
di MEP. Pero pa MEP esaki no tin balor. MPA a trese 
solucion pero MEP no ta interesa. Gobierno di MEP 
kermen cu e no tin e placa pa restaura e edificio 
di bestuurskantoor y pesei e ta bai bende bestuur- 
skantoor. Pero gobierno di MEP a logra si pa haya 
financiamento pa corte pa salba e edificio di corte 
sin cu esaki ta bai costa gobierno di MEP placa. Pero 
pa bestuurskantoor no ta haci esfuerso. 

MPA a bin cu e solucion pa gobierno pasa bestuur- 
skantoor y J.F. Kennedyschool over pa Monumenten- 
fonds pa Afl. 1, =. E ora Monumentenfonds por logra 
haya un financiamento pa restaura e edificionan aki. 
Esaki ta posibel pasobra gobierno di MEP a haci esaki 
caba. Minister Lopez a firma pa pasa e propiedad y 
edificio di Centro Medicio di San Nicolas cu tin un ba- 


lor di Afl. 7,3 miyon pa IMSAN por nada. IMSAN a bira 
doño di e propiedad y edificio sin paga algo pa asina 
IMSAN por logra haya un hypotheek di banco. 

MPA a bin cu un mocion pa pasa e terenonan over 
pa Monumentenfonds pa asina nan por logra bira 
doño y despues por logra haya financiamento pa 
por restaura nos bestuurskantoor. Lastima pa MEP 
conserva herencia di Betico y nos historia estatal no 
ta importante. Ni ora duna solucion pa conserve sin 
cu e lo costa gobierno placa toch nan no kier salba e 
symbolo di Betico, su lucha. MEP a vota contra. Placa 
ta tur cos pa MEP. Ora MPA a bisa cu Aruba ta FOR 
SALE pa MEP, MPA tabatin razon. Hasta e herencia 
di Betico su logro ta for sale pa MEP. Cu Betico ta 
fundador di nan partido no ta conta mas. Solamente 
ora ta campaña pa eleccion imagen di Betico tin balor 
pa MEP. MEP ta e partido cu mester ta e prome cu tin 
cu lucha pa bestuurskantoor. 

AwenOChi •Repetiaon tur Diadomingo pa 5'or atardi. UlS!! 

Roly Bisslik 
Dolfijn Humano 

E-mail; undiadenbida@setarnet.aw 

Search & Rescue a rescate otro boto den problema 


DIAMARS atardi pa mas 
of menos 4 or ta drenta un 
yamada cu e boto Ivi lo tin 
problema cu motor y parce cu 
e cabuya di anker lo mester a 
bruha den e chapaleta. 

E boto local Ivi cu n’e mome- 
tonan ei tabata 3 miya zuid di 
Aruba cu dos persona abor- 
do. 

Search & Rescue ta sali pa 
mas of menos 6 ordi atardi y a 
logra di haya Ivi y a tow esaki 
trece paden. Loke nan a logra 
banda di 9 or di anochi. 

Nan a drenta na Bucuti Yacht 
Club cu e boto Ivi cu dos per- 
sona abordo sano y salvo. 

Otro bon trabou di Search & 
Rescue, pabien!!! 



Bishita di embahador sueco 



EMBAHADOR di Suecia na Hulanda sr. Hans Magnusson a haci 
un bishita cerca Minister Plenipotenciario sr. Frido Croes. 

Sr. Magnusson a bisa cu e bishita aki ta importante pasobra na fin 
di Januari proximo elo haci un bishita na Aruba pa cera conoci 
cu nos isla. E embahador a bisa di por a ripara for di cifranan cu 
e turismo for di Suecia pa Aruba a crece. 

Sr. Croes di su banda a duna sr. Magnusson mas informacion 
tocante Aruba, manera un relato ariba e desaroyo turistico y 
economico. Tambe a papia ariba e desaroyo estatal cu ta tumanda 
lugar na e islanan Antiano. Den e combersacion a toca e situacion 
politico na Venezuela. E mandatario a elabora ariba e imigracion 
di hendenan for di Latino America y Caribe. Sr. Croes a informa 
e embahador Sueco tocante di Aruba su lasonan cu otro paisnan 
y islanan den Caribe y Latino America. 

Despues di su bishita na Aruba sr. Magnusson tambe lo bishita 
otro islanan den Caribe entre otro Corsow y St. Maarten. 


E 3®*^ Reunion Nacional di Plataforma 
Profesional di Districto 

“Problema di Famia anno 2007, e reto 
pa ayudo profesional den districto” 


DEPARTAMENTO di Asunto 
Social ta anuncia cu e tercer 
Reunion Nacional di Plata- 
forma Profesional di Districto 
lo tuma lugar dia 20 di sep- 
tember 2007 na Mariott Aruba 
Resort. E tema central pa e 
reunion aki ta “Problema di 
Famia anno 2007, e reto pa 
ayudo profesional den dis- 
tricto”. 

E maneho social di Ministerio 
di Enseñanza, Asunto Social 
y Infrastructura, ta boga pa 
realisa un desaroyo duradero 
pa medio di un acercamento 
integral. Pa realisa esaki e ta 
importante pa ofrece e servicio 
social den e ambiente social di 
e districto. Consequentemente 
a lanta bao di DAS teamnan di 
districto cu ta duna servicio 
na e clientenan di e districto 
concerni. Fuera di e servicio 


den districto ta esencial pa 
realisa un servicio integral 
pa medio di cooperacion cu 
otro instancianan cu tambe 
ta brinda servicio riba nivel 
di districto. Esaki a ser realisa 
den un organo di coopera- 
cion structural e asina yama 
Plataforma Profesional cu ta 
consisti di entre otro Wit Gele 
Kruis, FCCA, Cuerpo Policial 
Arubano, Clero, scolnan y 
team di districto di Depar- 
tamento di Asunto Social. E 
meta ta pa promove e bienes- 
tar social den e districtonan di 
Aruba. 

Anualmente e Plataforma 
Professional ta bin hunto pa 
evalua y refleha riba e servicio 
cu nan a brinda nan districto 
y fortifica otro den e coop- 
eracion. Pa e tercer reunion 
nacional a scohe e tema di 


problema di Famia anno 2007 
y e reto pa ayudo profesional 
den districto. E plataformanan 
a constata cu e problematica 
den famia ta creciendo y du- 
rante e reunion aki lo stimula 
e miembronan pa intercambia 
ideanan y posibel solucionan- 
nan pa cu e problematica, 
teniendo na cuenta e desaroyo 
social na Aruba. 

Tambe lo enfatiza riba e condi- 
cionnan necesario pa opti- 
malisa e cooperacion entre 
organisacionnan y e profe- 
sionalnan den e plataforma. E 
compromise, esta e dedicacion 
y responsabilidad di e profe- 
sionalnan pa un bon funcio- 
namento di e plataforma ta un 
aspecto importante pa brinda 
un mihor ayudo na famianan 
den problema y realisa solu- 
cionnan duradero. 

Carnaval 2008 ta den un crisis 


STICHTING Arubaanse Car- 
naval (S.A.C.) pa medio di e 
comunicado ta extende tur 
lider di grupo di Carnaval of 
representante pa un encuentro 
diahuebs awor 20 di septem- 
ber 2007 pa 7:30pm na oficina 
di SAC pa asina trata diferente 
puntonan. 

Durante diferente encuentro- 
nan cu tabata tin entre lider- 
nan di gruponan di Carnaval 
a bin constata cu tin diferente 
puntonan cu tin mester di 
atencion urgente di tur esnan 
cu tin di haber cu Carnaval. 
Anualmente diferente 
gruponan ta enfrenta proble- 
manan financiero cu ta sto- 
banan di cumpli cabalmente 
cu nan gastonan. 

Musica: 

Gruponan ta confronta cu 
banda musical cu ta cobra 
prijsnan halto. Pero esaki no 
ta pa paga e musiconan so, 
pasobra ta haya cu tin varios 
musico ta haci esaki, ya cu 
nan ta gusta Carnaval y no pa 
logra haya un entrada halto. 
Pero e gasto di un banda ta 
bai mas na e equipo di sonido 
cual companianan no ta duna 
un prijs abou ora di huur. Esaki 
ta haci cu e suma cu un banda 
tin cu cobra ta bira halto ya cu 
nan tin cu percura pa na prome 
lugar paga e equipo di sonido, 
trekker, trailer, driver etc y na 
ultimo e musico mes. 
Material: 

Gruponan anualmente kier 
haci un bunita presentacion 
y sigur riba un nivil di luho. 
Pero aki na Aruba e prijsnan pa 
pluma, tela, decoraciontahopi 
caro. Cual ta haci cu tin biaha 
tin participantenan cu ta desea 
pa trece un piesa hopi luhoso 
riba caminda, pero e placa cu 
e tin cu paga pa cada detaye ta 
haci cu dificilmente e lo inverti 
den esaki. Carnavalistanan ta 
haya cu mester bini e posibili- 
dad pa cada grupo di Carnaval 
por haya un autorisacion pa 
por trece material for di ex- 
terior pa asina por presenta 
hopi mas luhoso durante e 
paradanan. Esaki por wordo 
coordina entre otro hunto cu 
SAC cu cada grupo por haya 


un carta cu ta autorisacion pa 
por drenta Aruba cu material- 
nan pa temporada di Carnaval 
sea liber di impuesto of un 
impuesto hopi abou. Ya cu si 
sigui asina anto dentro di poco 
e Carnaval di Aruba lo por 
conoce un decadencia pa loke 
ta trata luho. 

Aporte financiero: 


Gruponan di Carnaval y e 
fundacion cu ta encarga cu 
Carnaval no ta conta cu e sos- 
ten financiero adecuado pa 
asina nan por sigui presenta y 
organisa un Carnaval hopi mas 
bunita y profesional. Si mira 
cuanto turista ta mira e para- 
danan y tambe na tur actividad 
cu tin turista semper 


Sigui riba pag; 27 


AD PATRES 


f u n e r a 1 


van Ren^&eJaer^traal: 2 

San Nicnlas - Aruba 

E- m a il: a dpatresi@ ^eta rn et. a \v 


h o m e 

TeL: {294) 584-2299 
584-8413 
Fax: {297) 584-2266 


GRADICIMENTO/ INVITACION 

Pa medio di e anuncio aki ta gradici tur esnan cu di 
un manera of otro a mustra nan atencion y sosten na 
ora di di fayecimiento y entiero di: 


Dominico Paech 

“ Djodjo” of ‘^Denco” 


Tambe gradicimento na tur e 
personanan cu a manda 
flor, krans, telegram, tarheta y 
yamadanan telefonico. 

Na Dr. E. Westrate, Marijke i Wit Gele 
Kruis. 

Dr. Horacio Oduber Hospitaal, Dr. 
Ponson. 

Na e personanan cu ta bin dune su 
Santa Hostia na cas. 


II 




Alaves ta invita tur famia, amigonan i conocirnan pa 
asisti na e tres (3) Santo Sacrificio di Misa cual lo tuma 
lugar: 

Diahuebs 20 di September 2007 na Misa St. Theresita pa 6.30 p.m. 
Diasabra 22 di September 2007 na Kapel Emanuel pa 7.00 p.m. 
Diamars 25 di September 2007 na Misa St. Theresita pa 6.30 p.m. 

Despues di e ultimo misa lo tin un Rosario na cas: 

Greathillweg # 17 San Nicolaas 

Cu “ Djodjo” of “Denco” sosega na paz. 

Danki di parti famia Paesch. 

1 Mementomori Funeral Home N.V. 

1 Yolanda - Leo - Eugene 

i Tel: 5833358 - Fax: 5837711 


‘‘Señor a scucha mi suplica, 

Señor a asepta mi oracion. ” 

Cu inmenso tristeza na nos curazon, nos ta participa fayecimento 

di: 



Suitbertha Maduro-Tromp 

mihor conoci como: “Chibeta ” 
na edad di 85 aña 


Dia y ora di entiero lo wordo anuncia despues. 



Memeniomori funerai Home N.V. 

Yolanda - Leo - Eugene 
Tel: 5833358-Fax: 5837711 


Señor ta mi wardador, mi’n tin falta di nada: 

Den cunuco di yerba berde, e ta ponemi sosega. 

E ta hibami na awa tranquil, pami bolbe haña forsa. 


Cu inmenso tristeza na nos curazon, pero agradecido pa tur locual e la 
haci y significa pa nos, nos ta anuncia fayecimento cristianamente di 
nos mama, ruman, wela y bisawela stima. 



Antonia Agustina Odor Fingal 

Mihor conosi como: Tina 
5 Mei 1920 
tl7 September 2007 


Su ruman : 
Subrina nan; 


Nieto y nietanan : 


Na nomber di su : 

Su yiunan: Albert y Thea Odor - Parlevliet 

Maria Theresa y Crismo Vrolijk-Odor na Hulanda 
Leonila Odor 
Rubi Odor 

Beltran y Cathy Odor -Vingal 
Ricardo y Alba Marina Odor-Kock 
Maritza y Nelson Chomba-Odor 
Sra. Viuda Marina Odor-Solognier 
Sra.Viuda Chepita Maduro- FingafSubrino y 
Viola Maduro y Ronald na Hulanda 
Mildred Maduro y yiunan na Hulanda 
Ronnie y Elina Maduro y yiu 
Nelson y Maria Maduro y yiunan 
Diahaira y Arie Vrolijk-Odor 
Karin y Chito Páris-Odor 
Crista Odor y Jeantino Everon 
Xiomara Vrolijk na Hulanda 
Giselle y Johan Worms-Vrolijk na Hulanda 
Jonathan y Nathalie Odor-Chung 
Francis y Angéle Odor- Holsman 
Suhaila y Irving Croes-Odor 
Marvin y Paula Odor-Landwier 
Sandy y Eugéne Solognier-Odor 
Melisa Odor y Ryan Kelly 
Nikita Chomba 
Bisnieto y Bisnietanan: 

Alexson - Alexis - Naomi -Jason - Quamey- 
Zydrick - Zowie -Nigel- Junaidy - Joanna 
-Shauwn - Thara 
Esun cu a cuidé semper: 

Srta.. Aleli Terrones Ramos 
Su amiganan: Sra.vda Enfi Tromp 

Sra. vda Mirna Maduro 
Ta invita bisiña , conosirnan y demas famia 
Odor - Fingal - Rosel - Solognier - Parlevliet - Vrolijk - Vingal - 
Kock - Chomba - Maduro - Balentina -Brion-Wolter -Henriquez- 
Linke-Tromp- Agumbero - Swaen - Rhodes -Garmes- Pieters - Liang 
- NG Chak - Páris- Worms - Perez - Roman - Arias - Trimon y 
demas famia na Hulanda - Venezuela - Corsow y Peru 
pa asisti na e acto di entiero cual lo tuma lugar diabierna 21 di 
september 2007, pa 4or di atardi saliendo for di misa San 
Eransisco pa Santana catolico na playa. 

Restonan mortal lo ta reposa den Misa San Francisco pa 2or di atardi. 


Fecha y adres pa condolencia: Diahueps, 20 September na Memento- 
mori Funeral Home den Arendsstraat di 7or pa 9or di anochi. 

Nos ta lamenta cu despues di entiero nos no ta ricibi bishita di 
condolencia na cas. 


Tambe nos kier a pidi nos disculpa si nos por a lubida un of otro famia 
den nos tristesa . 

tin un show di Carnaval y na 
ningun ocacion ta haya un 
aporte financiero di oficina di 
turismo, AHATA of ministerio 
di turismo. Actualmente e 
unico cooperacion y sosten 
di Gobierno di Aruba ta di 
parti di ministerio di Cultura 
pa loke ta trata e trofeonan 
durante e temporada di Car- 
naval. 

Gobierno den pasado a bini cu 
e idea pa bini cu kavelnan pa 
asina nan por yega na placa 
pa traha barica y despues lo 
por pone e suma ricibi pa e 
kavelnan pa esnan cu tin di 
haber cu Carnaval directa- 
mente. Si mira e cantidad 
di añanan cu a pasa y cu e 
informacion cu tin di cuanto 
hende ta inscribi y cuanto ta 
paga pa kavel, por bisa cu tur 
e suma ricibi mester tin mas 
cu 10 biaha caba e cantidad di 
baricadanan pa sera e ruta di 
Carnaval. SAC ni e gruponan 
di Carnaval nunca te ainda 
a beneficia di e proyecto di 
kavel aki. Nos no por sera nos 
wowo y tampoco keda sin bisa 
cu tin biaha ta mesun hende 
tin un kavel na mesun camin- 
da y tambe cuanto negoshi ta 
wordo haci cu esakinan. Ta 
bisa cu Carnaval ta un fiesta 
di pueblo pero pa esnan cu 
no a logra haya un kavel ta 
wordo hinca den un situacion 
dificil ya cu no ta facil pa bai 
para dilanti di un kavel cu no 
ta di bo. Pasobra bo por pasa 
momentonan di maltrato y 
disgusto. 

Na e comerciantenan tin 
cu ta coopera tremendo cu 
gruponan y SAC. Ta spera cu 
pa den futuro nan por sigui 
coopera y si por tambe un 
poco mas, ya cu dia pa dia 
e gastoan ta birando mas 
halto. 

Pero no por keda sin men- 
ciona cu tin comerciantenan 
ta pone premionan hopi mas 
atractivo pa esnan cu ta para 
den trailer riba nan kavel. 
Esaki ta un punto cu e com- 
erciantenan mester por tene 
na cuenta cu sin e gruponan 
di Carnaval e trailernan por 
keda para eynan sin cu nan 
por tin un funcion. Sinem- 
bargo si pone e premionan pa 


e gruponan of por pasa esaki 
pa e SAC kende por reparti 
esaki bou di e gruponan lo ta 
mas beneficioso pa Aruba su 
Carnaval. Pasobra e publico lo 
goza mas hopi si no tin kavel 
cu ta stoba. 

Pues SAC y gruponan di Car- 
naval ta spera cu pa e proximo 
Carnavalnan ambos por goza 
mas di e cooperacion di e com- 
erciantenan pa asina mantene 
Aruba su Carnaval. 

Gruponan di Carnaval: 

E prijs halto aki ta haci cu 
principalmente e gruponan 
di mucha ta sufri e consecuen- 
cianan. Pa cu Carnaval 54 tin 
grupo di mucha cu no lo bay 
participa ya cu nan no por 
core cu tur e gastonan halto 
cu un parada ta trece cu ne. 
Gasto halto di material, mu- 
sica, cuminda, bebida etc ta 
haci cu dificilmente por cobra 
e mucha cu kier participa den 
Carnaval un suma halto pa 
su mayor paga. Mas ainda si 
tin mayor cu tin mas cu 1 yiu 
cu kier participa. Gruponan 
di mucha ta esnan cu di- 
ficilmente ta haya sponser. 
Motibo ta cu nan no ta por- 


mociona bebida alcoholico 
of otro empresanan cu ta pa 
adulto. 

Gruponan di adulto tambe tin 
nan problemanan financiero 
pa cu gastonan halto cu nan 
tambe tin cu ne. Gruponan 
di Carnval ta participa na 
Carnaval principalmente pa 
e ambiente y nan ta stima 
Carnaval. Nan no tin como 
meta principal nunca pa gana 
placa. 

Punto di atencion: 

Tur persona mester tene bon 
na cuenta cu un carnavalista 
pa ta paga un suma pa e por 
participa den e paradanan. 
Nan ta e personanan cu ta haci 
e show cu ta yama Carnaval 
y SAC ta e personanan cu ta 
duna nan tempo boluntari- 
amente pa coordina e magno 
show aki. Net esakinan ta 
haya poco of casi nada di 
aporte pa e producto final di 
Carnaval. 

Esnan cu ta gana premionan 
di comerciantenan ta esnan 
cu no ta inverti nada den 
Carnaval esta esnan cu tin 
kavel. Den e grupo aki tambe 
bo ta haya fotografonan cu 


ta saca potret y cu ta graba 
ta bendenan y ta gana placa 
riba participante di Carnaval 
cu a inverti di algun 100 te cu 
un paar di mil florin pa nan 
por luci algo bunita durante 
Carnaval. Ta pa e motibo ta 
spera cu varios esnan cu no ta 
participa activamentepor bira 
mas conciente cu mester cum- 
insa na aporta y eliogia mas 
ainda na e Carnavalistanan. 
Pa e proximo añanan SAC y 
e gruponan di Carnaval lo 
mester bay inverti mas den se- 


guridad. Esaki ta un exigencia 
cu ta bini di parti di Gobierno 
ya cu mester baha e overtime 
di Cuerpo Policial. Pues tur 
esaki ta haci cu ambos parti- 
donan mester bay traha na 
recluta mas finansas pa logra 
cubri e gastonan extra cu 
esaki ta trece cu ne. 

Ta spera cu den e proximo 
dianan aki lo por delibera 
riba e puntonan di atencion 
aki pa asina evita cu Aruba su 
Carnaval ta den peliger. 



Mementomori Funeral Home N.V. 

Yolanda - Leo - Eugene 
Tel: 5833358 - Fax: 5837711 


" Hesus a bisa: " Ami ta resureccion y bida. 
Esun cu ta kere den Mi, maske el a muri lo biba; 
y esun cu ta biba y kere den Mi, den tur 
eternidad lo no muri." 


Cu inmenso dolor den nos curazon, pero conforme cu boluntad 
di Dios, nos ta anuncia cu a fayece cristianamente: 


l 



Angela Ramona Arcaya Lopez 

mihor conoci como: “Mamai” 

2octoberl918 - 17 september 2007 

Dia y ora di entiero lo wordo anuncia despues. 

Adres pa condolenciaiTanki Leendert 36-D 

diaranzon 19, diahuebs 20 y diabiema 21 
di september 2007 
di 7'or pa 9'or di anochi 


t 




Mementomori Funeral Home N.V. 

Yolanda - Leo - Eugene 
Tel: 5833358 - Fax: 5837711 


‘Señor ta mi luz y salbacion.' 


Ps. 27:1 


Cu inmenso tristeza, pero agradecido pa tur locual cu e a nifica pa nos y 
conforme cu boluntad di Dios a bay sosega den braza di Señor, na edad 
di 69 aña, nos tata, suegro, abuelo, ruman, y omo stima: 



Simon Fabian Kelly 

mihor conoci como: “Chomon” 
ex-empleado di LAGO y Coastal 


Na nomber di su 
yiunan: 


Mariela Kelly y Oscar Mireles y yiu 
Edson y Emmy Kelly y yiunan na Hulanda 
Dennis y Tinka Kelly y yiunan na Hulanda 

nieto na Aruba: Joél 

nieta y nietonan na Hulanda: Joy, Desi, Antal, Wendel, Sirena 

rumannan: Sra.Vda. Juanita Palm y famia 

Chito Kelly 

Sra.Vda. Maria de Mey y famia 
Julia y Dominico Thiel y famia 
Mario y Gala Kelly y famia 
Kito y Maria Kelly y famia 
Nel y Jeta Kelly y famia 
Ana y Eme Kelly y famia 
Chenta y Miano Kelly y famia 
Mena Kelly y famia 
Ina y Esteban Pastor y famia 
Sra.Vda. Lica Croes y famia 
mama di su yiunan: Elsa de Mey 

tantanan: Sra.Vda. Maria Kelly y famia 

Fela Boekhoudt 

sobrino y sobrinanan, primo y primanan, comer y compernan, ihanan 
famia: Kelly, Boekhoudt, de Mey, Croes, Werleman, Palm, Thiel, 

Pastor, Mireles, Langedijk, Maas, 

Maduro, Speijer, Tromp, Etmon, Kock, Wouters, Cecilia, 
Quandus, Mardenborough, Dirksz, 

Garrido y demas famia ta invita tur amigo, bisiña y conoci pa 
asisti na e acto di entiero cual ta tuma lugar diabierna 21 di 
September 2007 pa 10:30 di mainta saliendo for di Misa Santa 

Filomena pa santana catolico na Paradera. E resto mortal di Simon lo ta 
reposa for di 8:30 di mainta den Misa Santa Filomena na Paradera 


Adres pa condolencia: 


Moko 62-F 

di 7'or pa 9'or di anochi 


Nos ta lamenta cu despues di entiero nos no por ricibi bishita di 
condolencia na cas. 

Nos kier a pidi nos disculpa si nos por a lubida un of otro famia den nos 
tristeza. 

Tel: 583-1400 Fax: 583-1044 


B&P/ INTERFACE ARUBA N.V 

TRAINING AND CONSULTANCY 


We are pleased to announce our training schedule for the month of September and 
October2007. We can also provide these trainings as, customized In-Company training. 

► Minute Taking (Notuleren) (Starting September 24) 

► Leadership (Starting October l) 

► Professional Telephone Behavior (Starting October 4) 

► Labor Law in Practice on Aruba (Starting October 4) 

► Public Speaking (Starting October 15) 

► Customer Service & Handling Complaints 

(Starting October 16) 

► Creative Problem Solving (Starting October 22) 

For additional information and registration please contact us at 
Telephone 594-5533 / 587-7850 or Fax number 587-6011. 

Email: bpinterfaceaua@ setarnet.aw Web Site: www.bpinterface.com 

UPGRADING PEQPLE IS QUR BUSINESS ! 



Tin mester 

Un live-in maid 

Exigencianan ta e.o. cuida hende grandi, 
haci cas limpi y sa cushina 

Si bo ta interesa 

Yamatel: 582-2591 of 730-0512 


Misa pa tur negociante 
di San Nicolas na Sta, 
Teresita 


DIA 26 september 2007, Parokia Sta. Teresita ta celebra e fiesta 
di e Patrona, Sta. Teresita di Nino Jesus. 

Na Misa St. Teresita (San Nicolas) na su honor, pa 6.00 pm lo tin 
un Sto. Rosario y pa 6.30 pm un Nobena y Misa. 

SNBA, na nomber di Rev. Antonio Peralta, Pastor, ta invita en 
general tur e negociantenan di p’ariba di brug y en particular tur 
su miembronan, pa asisti na e Sto. Rosario y of e Misa. 

Nos ta spera cu Boso tur cu Boso famia por asisti. 



EMERGENCY PHONE NUMBERS 

Vclcriiiary Serviccs: 5B5 0400 Plck up of Injurecl niiimiils or 

iiiiiniiils to bc euthfinlzcd 


CtJntreras Vctcrinary; 587 091 7, 587 4467, 993 0404 
Wayaca Clinic; 582 1720 

Wcckend en^ci'^ency: 9 11 A.dvi?ie wliEeh doetctr on cnll 
Animal Shelter: 582 1623 L.nst resort 

Scrlimar: 584 5080, 584 6152, 584 6456 Pick iip dcnd nnimals 

^Ve save, we care, we educate! 

© Puzzles by Pappocom 


Instruccionnan di wega Completa e tabel (cu 9 cuadra) di 81 hoki 
dividi den 9 rij y 9 colom, yenando e hokinan bashi cu e numerbnan di 1 te 
9, sin ripiti ningun cifra den cada rij, ni den cada colom, ni den cada cuadra. 

EASY # 1 

MEDIUM #2 

Servicio pa Comunidad 

^■lelefon di Emergencia^l 


N u m ber d i e me rg e ncia 911 

Polis 

100 

Brandweer 

582-1108 

Ambulance O’stad 

582-1234 

Ambulance S.N. 

584-5050 

Hospital 

587-4300 

Centro Medico 

584-8333 


Botica na Warda I 

Pabau di Brug: Botica Dakota 
Pafiba di Brug: Botica Aioe 

Dokter na Warda | 

Pabou di Brug: Dr De Haas 
Pariba di Brug: Dr. Tromp 

■■ Otro Servicionanl 


Setar Info 118 

Digioet Info 145 

Setar 582-5151 

Elmar 582-3700 

WEB 525-4600 

Serlimar 584-8456 

Rode Kruis Aaiba 582-2219 

FADA 583-2999 

AA/NA helplme 583-8989 

Fund. Abuso Sexual 582-4433 

Fundacion Guia’mi 587-1677 
Fund.Muher 

den Difiçultad 583-5400 

Fun d Tel. Pa H ube ntud 131 
588-6138 

Accion Rescate 584-2718 
Centro Kibrahactia 588-3131 


Polisl 


Polis Tipline 
Oranjestad. 
San Nicolas 
Savaneta 
Santa Cruz 
Noord 

Strandpolitie 

Balashi 

Aeropuerto 


11141 

582-4000 

584-5000 

584- 7000 

585- 4710 
587-0009 

586- 3003 
585-2500 
582-4800 


Aruba Transfer Tour & Taxi 
583-2856 
582-2116 

Best Taxi Services 588-3232 
Coop. Ver. Tas 587-5900 
ATS 583-5361 

Arugas 585-1198 

S.O.S. Teleayudo 583-1190 

EDITA PA; The Media Grojp, 
Margrietslraat 3. Oranjeslad. Aruba. tel. 
£297) 583^1400. fax, (297) 5831444. 
E-maih mediagrouptgsetamet.aiw. 
CUENTA Dl DANCD: C.M.B. #229- 
82600. B£NTA t,OS Afl USO. 
ABONEMENTAil.35,00 pa luna. 
ORA Di OFICINA: Dialuna pa Diabiema 
8 a.m. - 5 p.m. 

IMFRENTA; Imprenta Nacional Ambano. 
DIRECTOR: Victor ‘Toka'* Wlnklaar & 
Victor R Winklaar. 

REDACCION: notbia^^a wemainta.com. 

BENTA Dl AVISO: 

sale5@awemainta .com 

Homber y muhe, Muhe y homber 

Ata un pregunta provocativo pabo. Ken tin mester di e sexo 
opuesto mas? Homber of muhe? 

Pa hopi siglo e creencia tabata cu muhernan soltero tabata 
esunnan mas perdf. Hopi biaha nan tabata worde yama "oude 
vrijster" na hulandes; "old maid" na ingles; y na papiamento 
nos ta usa e palabra "solterona", cu ta bin di e idioma spaño. 
Nan tabata worde considera di ta e hendenan mas mal ahusta y 
miserabel den sociedad, rason pa cual nan tabata suheto na 
hopi burla doloroso. Bon mira, investigacion a mustra cu ta e 
homber ta esun cu falta ahustacion. Aunque tin hopi exepcion - 
y nos kier pone esey bon cla for di cuminsamento - un homber 
soltero tin hopi mas chance cu un muhe soltero pa bira un 
alcoholico, un drogadicto, of un convicto. Doñonan di 
apartamento of cas tin duda pa huur nan un luga di biba. 
Banconan ta prefera di no fi'e placa y e ta paga un suma mas 
halto pa su seguro di auto. Hopi biaha e ta agresivo y 
impulsivo, y tipicamente e ta gana menos placa - ta berdad - 
cu e muhe soltero, y a ta move di trabao pa trabao sin un clase 
di direccion fiho. Pero ora un homber casa y compromete su 
mes na un esposa y yiu, mayoria di e iresponsabilidadnan social 
aki ta desaparece. Awor e tin un rason pa biba 
responsabelmente, pa traha duro, y spaar pa futuro. Envez di 
cai den su mes deseonan sensual, e ta pospone gratificacion y 
ta haci sacrificio pa esnan cu ta depende di dje. 

Loque un muhe ta haci pa un homber pues, ta pa controla su 
energia sexual y enfoqu'e riba percura pa, y proteha su famia. 
Pesey e homber mester di e muhe mas cu e muhe mester di e 


laaceTa]M 


MEDIGAl / NOME HEAITHGARE 


24 Hours 
Servicesl 


RENTAUSALE of Medical & Home^ Healthcare 

* Whcelchaircs * Oxygen Conccntrators/CyUndcrs 

* Bcds 
^ Walkcrs 

* Bathchair 

* Cotnmodes 

* Cmtchcs / Canes _ f 


Tel: 582-6651 Fergusonstraat #52, Dakota 



DtfflcultylMalklng 
Rent a pertabie eleciro scooter 

(fits in aii can, trucks^ 4lihs}, 



Peluca aki Hairpiece ayall 

l’cru V unicu Ju^^ar cu citpcni^neiii* calidud« ^ 

servicio y bon prijs ' 

i/ Beauty Salun ' 

Luci xempi’r huiiita hasienda un camhio totai ariha bo 
apariencia. £ mihorden: Permanent, Make-Cp, Haim’eavin^, 
Hraiding, ifairstyiiitg, Acry'Hc, Gel Maiis, Ponytail 


ÑitjUi htr ImtaMteniir éb BeMua D Yuottm 


SaloR & llair Ccnter 
F^usonstraal 52 
Td: 5S3-7156 




homber. 




PA TUR FIESTA 
PA MUCHA 

YAMA 

5923523 / 5838769 


TIPO Dl CAMBIO OFICIAL 

VaKdo pa September 20 2007 


PlacaExtiaTOD 

BarkPaperai 

Vussaerv uieque 

ReisChBC|ueen 

OuerBoelérgen 

Beria 

na 

Pltiioo 

USDdlar 

177 

178 

180 

CANDdlar 

174 

176 

178 

Engdse Pord StErlirg 

3.50 

555 

561 

ZArtserseFrarl^perCHF. 100 

150.55 

15127 

152.07 

NedArt GUcfen perANG. 100 

96.00 

100.00 bljetten 100.20 
chci./CA^rtoel<irTg 100.00 

J apansevei perj PY. 10.000 

152.44 

15383 

155.38 

EuDpa-XEU. 100 

24665 

248:90 

25140 



Provision di Devisa 1.3% 
Segun articulo 12 di Afkondigingsblad 
diAruba 1991 nr.GT32. 

Banco Central di Aruba ta defini 
e tipo di cambio oficial pa e 
cambionan di placa extranhero. 

BANCO DI CARIBE 

Nos ta honra Bo confianza 


Horoschoop 




syiAries 21 Mrt-20Apr 

E energia nobo ta dunabo un aire di 
serenidad y confianza, bo por haci e cosnan cu 
mas calmo y eficiencia. Hende lo keda sorprendi 
cu bo enfoke nobo. 


igTai 

Oi 


lUrO 21 Apr-20Mei 
Ora un hende adopta un posicion 
desagradabel y poco educa no mortifica bo mes. 
No involucrabo den problemanan di otro, dus 
mantene bo sonrisa. 




Geininis 21 Mei-20Jun 

Awe bo por haya e impresion cu bo ta 
perde tempo den intentonan di laga bo carera 
avanza. No perde speranza, ta simplemente un 
mal dia. 



Cancer 21 jun- 20 jui 

Ta un bon dia pa trata problemanan 
practico cu por lo general ta deprimibo. Si bo 
mester trata algun tema pisa di negoshi, lo bo 
resolve den e proximo simannan. 




LeO 21 Jul- 20 Aug 

Tin un movecion den material di 
actividad profesional cu ta bai bon. E lo dunabo 
oportunidadnan nobo pa gana placa. 


Virgo 21 Aug - 20 Sep 

Si bo sigui desaroya un actitud positivo, 
lo bo topa cu un relacion nobo of cu uno antiguo 
mehora. 


d! 


/tk '-ibra 21 Sep - 20 Okt 

Uniendo forza cu otro, boso por forma un 
equipo invencibel cu exito garantiza, na medida 
cu bo escohe e persona adecua. 


fAScorpif 

Ta ora di 


10 21 Okt-20 Nov 
di drecha cuentanan y haci e 
pagonan relativo na cas, bo prosperidad personal 
y bo plannan futuro. Finanzas ta recupera. 


Jn Saaitario 21 Nov- 20 Dec 

Ta prudente cu e gastonan awe. No laga 
bo wordo hiba pa propuestanan cu promesanan di 
un ganashi rapido. 


Capricornio 21 oec 20 Jan 

Bo ta sorprende tur hende, bo ta yega cu 
e solucion na un problema cu durante hopi tempo 
a keda sin resolve. 



Aquarius 21 Jan 20 Feb 

Ta un bon dia pa dialogo y negociacion di 
tuFtFpo, saca e mayor probecho di esaki. Ta firme 
y lucha pa loke bo kier y lo bo logra un resultado 
exitoso. 



Piscis 21 Feb-20Mar 
No kima bo navenan cu un hende cu kier 
acredita pa su mes bo trabao. Lo mas importante 
ta cu un superior sa loke ta berdad y loke no. 




EMERGENCY PHONE NUMBERS 


Vatçrinijry Scrvices; 5R5 0400 


Plqk up ftF Injurqcl unlmulK or 
HiltmHlN tv bc cutliHntsEL'd 


Contrcms Vctcrin«ryi 58 7 17, 587 4467, 9^^ 0404 

WuyuCn Clinic: 582 1720 

Wcckcnd cnicr^cncy: 911 Advlivc n liEcli doctor un chII 
Animitl SlicUer: 582 1623 l^iuft rctttirt 

ScrUinur: 5 H 4 5080 . 584 0152 , 584 0456 PJck np dcad uniniuls 

We save, we care, we educate! 

EPotretdi Dia 


notkia@awemamta.com 












Ciudad di Vaticano: Papa Benedicto XVI ta zwaai na e peregrinonan na su yegada na e plaza di San Pedro pa su audiencia general 
di tur siman. E pontifice a nenga di topa cu e seceretario di estado di Merca Condoleezza Rice na Augusts 2007, bisando cu e tabata 
di vacacion. 


Kiwanis Club of Aruba ta honra e 
mihor studiantenan di Colegio Arubano 



AKI ta sigui nombernan di e mihor studiante nan cu a sobresali Catalina Steenbakkers, E-1: Ana Leung y E-2: Jeanice Gomes. 
den cada klas di Colegio Arubano. 

Ciclo Basico 1: Seychella Koolman, Ciclo Basico 2: Danni Chen y Kiwanis Club of Aruba kier a felicita tur e hoben studiante nan y 
Angelle Stamper, HAVO 3: Johan España Omaña, HAVO 4: Angelo desea nan alavez hopi exito durante di e aña escolar aki. 

Limon, VWO 3: Jonathan Schouten, VWO 4: Ruli Kelly, VWO 5: 


Nos Mundo Loco 


Yerba haya 
ta crece den 
pulmon di baby 

Ciruganonan Chines cu a opera un 
baby cu problema respiratorio a keda 
asombra pa haya yerba ta crece den 
e mucha su pulmon, 

E baby dl 10 luna for dl e ciudad 
di Zhoukou. a wordo diagnostica 
primeramente cu pneumonia pero e 
simptomanan do a mehora despues 
di varios dia di tratamento. 

"Dus nos a hiba nos yiu pa un otro 
hospitai na e capital" e tata yama 
Han a bisa. 

Na e hospitai di e universidad di 
Zhengzhou, e baby a wordo diag- 
nostica cu pyopneumothorax, un 
compiicacion raro, pero atrobe e 
simptomanan a keda despues di e 
tratamento, 

Finaimente dokternan a dicidi di 
opera e mucha. 

"Nos tabata sorprendi pa haya un 
pida di yerba di 3 centimeter ta 
crece den e long drechi di e baby”, 
E cirugano Li Qun a bisa. 

Dokternan a remove e yerba y awor 
a baby ta mehorando di e operacion, 
E mayornan di e baby a bisa cu e 
yerba ta di e mesun tipo cu ta crece 
den nan cura unda e mucha ta hunga 
reguiarmente, 

Dokternan ta bisa cu ta posibei cu si- 
milla di e yerba a drenta den e nanishi 
di e mucha y a pasa dor di su sistema 
respiratorio y keda den su pulmon, 
unda esaki a haya condicionnan 
favorabei pa crece. Pero nunca nan 
a mira aigo semehante promer. 

Xpresabomes 


noticia@awemamta.com 

Tur comunicado o remetido cu ser manda pa AWEMainta mester inclui 
nomber, fam y number di telefon di e remitente. 

AWEMainta ta keda cu e derecho reduci of edita esakinan pa publicacion. 


Pueblo di Amba no ta kere den sprookjes tapa cu sucu 

Aruba Marine Mammal Foundation 



FAMIA Malmberg ta sconde 
berdad pa pueblo, bisando cu 
un projecto di semi-captividad 
no ta hasi danyo na delfin y 
cu donyonan di DolphinAcad- 
emy/Seaquarium di Corsow 
ta un proyecto cu ta cuida nan 
animalnan bon. 

AMMF kier pone un cer- 
tesa BON CLA na De Palm 
Tours! Aki na Aruba nin- 
gun experto internacional 
for di commercio di delfin 
captivo por bin ganya e 
senti comun di nos Aru- 
bianonan orguyoso pa cu 
proteccion di nos delfin 
Arubiano y conservashon 
di naturalesa! 

Si enberdad De Palm Tours 
“nunca” lo hasi danyo na 
delfin y ta pro-naturalesa: 

Nan no lo a trata di pasa 
semi-captividad pa un 
proyecto di deflin liber cu 
no ta hasi danyo na delfin: 
Delfin den captividad MES ta 
hasi e danyo na e delfin, no 
ta importa cuanto sucu bo ke 
tira den wowo di pueblo! E 
proyecto commercial di delfin 
cutayama “semi-captividad” 
a wordo inventa pa mundo 
commercial di delfin captivo 
justamente pa aparenta un 
naturalesa salbahe, pasobra 
nan ta perdiendo e bataya di 
expertonan anti-captividad y 
pro- naturalesa real! Cu ta e 
rumbo nobo y progressivo di 
turismo! 54 dolphinarium a 
serra nan porta caba! 

Nan no lo trese delfin naci 
den captividad di otro pais pa 
“los” nan un par di ora den nos 
naturalesa salbahe: Esaki lo 
causa danyo na e pober delfin 
captivo mes cu no tin cono- 
cementeo di e zona marino 
salbahe Arubiano, ni pa jaag 
pa cuminda y defende nan 


mes contra tribon. Pasobra 
loke hende ta sinya delfin no 
ta loke delfin salbahe adulto 
ta sinya nan yiunan. AMMF 
tin amplio prueba di atake di 
tribon riba mammal marino. 
Famia Malmberg ta e unico 
hendenan na Aruba cu ta kere 
cu delfinnan-captivo aki lo 
wordo accepta como tourista 
pa e tribon Arubianonan. 

Nan no lo riska e sacrificio 
di delfin Arubiano salbahe: 
AMMF y “criterionan halto 
estableci internacionalmente 
cu ta disenya pa proteha y ga- 
rantiza bienestar di animal”, 
jamas lo permiti e risico di 
“genetic mixing” of “inter- 
species breeding”, y pa asina 
nos delfin Arubiano di natu- 
ralesa purro bira proefkonijn 
y wordo sacrifica pa De Palm 
Tours y ningun experto paga 
pa defende e negoshi di delfin 
den captividad! 

Nan no lo hasi danyo na nos 
rifnan y su ecologia: 
Scientificamente ta proba pa 
Dr. Tom Goreau na nomber 
y Global Coral Reef Alliance 
2006 cu fascilidadnan di 
delfin captivo cant’ i laman ta 
matanado tur coralnan te 1 
km lew, a causa di e concen- 
tracion halto di nutrio di nan 
cuminda den nan escremen- 
to. E bunita dive-sitenan na 
South-coast lo wordo destrui 
(si famia Malmberg no gasta 
plaka pa drechanan bek) 
y asina De Palm Tours ta 
manda tur turista di buceo pa 
Boneiro. 

Nan no lo ta impressiona cu 
e proyecto di Corsow cu nan 
kier trece Aruba: 

E sugerencia cu Corsow ta 
trata nan animalnan bon a 
caba na nada cu e sucesso 
di nan zeeleeuw Chi Chi, 
illegalmente captura na Uru- 


guay legalmente importa na 
Curacao cu a scapa Augustus 
28, 2007. Na forma “trans- 
parente” Seaquarium a laga 
sa na pueblo cu Chi chi sa con 
pa bolbe na su “sweet home” 
y con pa jaag den mundo 
salbahe. Yes, right! Despues 
di 16 anya den captividad! Si 
Chi chi ta buskando su cas, ta 
Uruguay e ta landa bai! Pero 
e la dwaal bai Falcon, djei 
yega Aruba, y back pa Falcon 
caminda finalmente nan a 
hanye flaco, yen di cicatriz, 
morto na terra. Mientras cu 
instancianan di Venezuelano 
a forma un red acesorial pa 
experticio internacional pa 
sinya con pa rescata Chi chi, 
Corsow ta sigui warde bolbe. 
Lugar di manda un trainer 
cu Chi chi conoce Guajira cu 
cuminda, remedi, y equipo 
adequado pa transportele 
back, nan a manda instruc- 
cion pa e indjannan traha un 
caha di palo yen di burraco cu 
dobbel bom, pa mandele back 
riba boto piscado. (Adhunto 
potret for di cellular saka di 
Chi chi pa un piskador na 
Paraguana.) 

E hecho cu e la yega di scapa 
mas biaha caba, ta demosntra 
cu e kier ta LIBER. Ademas cu 
Seaquarium NO ta cumpli cu 
“criterionan halto estableci 
internacionalmente cu ta di- 
senya pa proteha y garantiza 
bienestar di animal” cu ta 
exihi un encerradura di tal 
forma cu bao ningun circum- 


stancia un animal captivo lo- 
gra scapa y hanya su mes den 
e circumstancia di dificultad 
pa adapta na medio ambiente 
salbahe. 

Invitashon na De Palm Tours 
pa join e mundo di naturalesa 
pro-activo. 

AMMF ta spera cu De Palm 
Tours dicidi pa corregi nan 
error. “No competi cu e mesun 
malo contra malo. Competi cu 
e bon contra e malo”. No copia 
e crimennan contra naturale- 
sa di Corsow! Esclavitud den 
antanyo tambe a trece hopi 
plaka pa algun famia na Cor- 
sow, famia Malmberg lo ta- 
wata interesa den e comercio 
aki tambe? Para na e banda di 
proteccion y conservacion di 
delfinenbesnaesun diabuso 
y destruccion di creaccionnan 
hopi especial aki di Dios! 

Competi cu Corsow poniendo 
un skina riba De Palm Island 
cu informacion di nos mundo 
marino natural y real, y aki- 


nan educa bishitantenan to- 
cante e berdadnan cruel di 
delfinnan den captividad. 
Splika con Aruba SI ta pro- 
teha su naturalesa salbahe. 
Crea proyectonan interactivo 
pa preserva rifnan. Ningun 
di e bishitantenan aki lo pone 
un pia den dolphinarium na 
Corsow! Nos lo scapa di perde 
turismo pa Boneiro tambe. 

Y nos Arubianonan ta con- 
serva nos orguyo den identi- 
dad como protector real di e 
naturalesa cu Dios a crea! 

Na tur esnan cu AINDA no ta 
compronde nos naturalesa, 
y pakico tin un movecion in- 
ternational enorme contra e 
comercio di delfin captivo, y 
pakico publico no mester gas- 
ta plaka na companianan cu ta 
asocia nan mes cu e mundo 
ei, keda pendiente pa wordo 
splika na plaka chikito! 

Giolina Henriquez 
Aruba Marine Mammal 
Foundation 

Den compania di familiares y colega 



a celebra Wendell Bennett su di 
35 aña di servicio 



DIA 14 di september ultimo ATCO a celebra cu 35 aña 
pasa nan Managing Director a drenta den servicio di e 
compania. Un trayectoria impresionante mirando cu 
Wendell Bennett a drenta den servicio di E. de Veer 
Transport Co 1 di september 1972 como helper. 
Despues di helper a bira truck driver y tabata trans- 
porta carga di Aruba pa Venezuela. Durante un 
transporte na Venezuela e caravana di truck den cual 
Wendell tabata den un di nan, ta haya su mes den un 
accidente caminda milagrosamente Wendell ta scapa, 
pero ta pasa un temporada largo den hospital. Despues 
di truckdriver Wendell a bira supervisor y asina a subi 
e trapi ehecutivo di MetaCorp na un manera remarca- 
bel. Na 1998, despues di a traha den e team ehecutivo 
di ATCO el a wordo promovi pa Managing Director. 

Durante su speech, Eduardo de Veer ta conta cu no 
por bisa dos palabra so di Wendell paso e trayecto- 
ria ta uno largo pero si a conta con 35 aña pasa un 
hoben a bin busca trabou serca dje y cu den 5 minut 
el a bise pa pasa bek pa su mañan y cuminsa traha y 
esei tabata e comienso di e carera di Wendell na loke 
awe ta ATCO. 

Aunke di a cuminsa como helper Wendell semper a 
mustra calidad di liderasgo y lealtad y despues di 4 aña 
e ta wordo promovi como supervisor y for di e tempo 
ei, e unico direccion cu Wendell a bai tabata ‘riba. Dor 
di su esfuerso, sano huicio, iniciativa, diplomacia y 
husto ora di trata cu empleado y coleganan supervi- 
sor, el a alcansa e posicion di Managing Director 10 
aña pasa”. 

Durante di e celebracion Eduardo de Veer a presenta 
Wendell Bennett cu e “MetaCorp Achievement Award” 
cual ta algo cu ta pasa masha poco. Wendell a laga 
sa cu e gesto aki a nifica masha hopi pe:”Mi a purba 
duro durante añas pa gana un di esakinan, pero nunca 
a logra, el a confesa: “Awor mi ta den e mes un liga 
cu personanan importante manera e boxeado Sugar 
Ray Leonard”, kende tambe a ricibi e galardon den 
pasado. 

Wendell a wordo acompaña riba stage pa su casa lanty 
y mama Juliana, kendenan tambe a ricibi bouquets di 
flor. E1 a expresa palabranan di gratidud na su famia 
den nan support y amor no obstante e oranan largo 
di dedicacion na su trabou. 

“Trabou no ta solamente pa traha placa “ Wendell 
a laga sa, “bo por cumpra un cas, pero no un hogar. 
Tempo cu mi tabatin dos aña cu e compania, tabatin 
un celebracion pa empleadonan cu a cumpli 20 y 
25 aña cu e compania. Mi a wak nan y mi no por a 
imaginami keda asina largo cu un compania, y awor, 
35 aña despues ainda mi tei! Mi a haya un hogar 35 
aña pasa y si nan lagami keda pa un otro 35 aña mas 
lo mikeda tambe!” 








































